
Si nan sinta 4 aña so e ta costa Gobierno casi 300 mil florin na cuminda so 



Cuater Venezolano haya 
culpabel di i mportac on di mas cu 

200 kilo di droga 


DIABIERNA e grupo di Venezolano Juan Gabriel 
Salazar Gonzalez; Octavio Gonzales Gonzales; Omar 
Enrique Gonzales Gonzales y Jose Alejandro Queipo 
Marques a scucha Hues bisa nan cu a lceda proba e im- 
portacion di un cantidad grandi di droga y pa cual nan 
a haya un castigo basta pisa. 

Pa cuminsa, abordo di e boto cu a wordo para dia 7 
di april pabou di Aruba, a haya 38 bala cayente. Di 
e acusacion aki Hues a declara nan liber. E1 a splica e 
acusadonan, Ley ta bisa cu mester demostra cu e sos- 
pechosonan tabata na altura di e municion, pero den e 
caso aki nan tur ta nenga di sa algo di e balanan. Como 
cu no tin ningun otro prueba cu solamente e presen- 
cia di e balanan den e boto, el a declara nan liber di e 
acusacion aki. Esta di posesion di municion. 

Pero si nan a wordo haya culpabel di importacion di un 
cantidad grandi di droga: 123 kilo di cocaina; 75 kilo 
di marihuana y 2.2 kilo di heroina. E grupo alci no a 
trece ilegal pero tabata mas bien pa haci un dropping, 
cual porcierto a tuma luga di dia cla. No tabata un caso 
dificil pasobra nan cuatro tabata abordo, no tabatin per- 
sonanan cu kier a baha alci ilegal y nan mes a admiti cu 
nan a bin trece droga. 

Hues a bisa e hombernan alci cu lolce nan a trata di dren- 
ta cune na Aruba ta un cantidad hopi grandi di droga cu 
ta destina pa haci negoshi cun’e. Droga ta adictivo pero 
tambe ta trece diferente forma di criminalidad cun’e y 
banda di dje ta causa problema den famianan. 


Di otro banda, e Hues a bisa, si e droga alci mes- 
ter tabata di transito, tambe e ta condenabel pa- 
sobra e ta duna Aruba un mal imagen y nomber. 
Te asina leu cu Corte sa, e grupo aki nunca antes a haya 
nan mes envolvi cu un caso asina y a tene cuenta cu nan 
a haya nan mes envolvi pa motibo di e circumstanci- 
anan na Venezuela. 

Na momento di impone castigo, a tene cuenta cu Juan 
ta esun cu a envolvi e otronan den e caso aki. Pa tal mo- 
tibo a impone riba dje 7 aña incondicional, cu ta un aña 
menos di lolce Ministerio Publico a pidi. Pa Omar, Octa- 
vio y Jose, a impone un castigo di 6 aña incondicional. 
E droga ta bay wordo destrui. 

Esaki ta apenas 4 di e diferente stranheronan cu tur si- 
man ta presenta dilanti mesa berde. E personanan aki 
ta bay costa Gobierno (pais Aruba) un cantidad di placa 
pa mantene nan cera den KIA. Imagina cu nan tur sinta 
4 aña di e total, na cuminsa so, si esaki ta sali 50 florin 
pa fia, ta bay costa Gobierno 292.000 mil florin. Sin 
conta nan otro necesidadnan personal y di salud, y e 
hecho cu mester paga guardianan pa cuidanan. No ta 
conoci e cifra exacto di e cantidad di stranheronan cu 
tin cera actualmente den KIA pero por bisa cu un can- 
tidad grandi ta stranhero y asina placa di e pueblo ta 
wordo uza na nan enbes pa propio ciudadanonan. Lo ta 
bon pa Minister di Husticia bin cu un maneho cu asina 
cu e hendenan aki wordo condena, impone un prohibi- 
cion pa nan drenta y deporta nan di biaha. 

Reforma di belasting ef mas tanto Gobierno 
ta reforma su entrada di belasting 


GABINETE Wever Croies 
ta mustra sumamente or- 
guyoso di por a introduci 
un reforma di belsating cu 
ta mucho mas moderno cu 
esun anterior cu a bira anti- 
gua, pero e gran pregunta ta 
keda ta kende lo t’esun cu ta 
sali mas beneficia di e cam- 
bionan aki. 

Ta un hecho cu mester a bin 
un reforma, sigur mirando 
e desaroyonan cu tin den 
henter e sistema di belasting cu riba algun tereno ta crea 
mas problema awendia cu antes mirando cambionan grandi 
cu nos pais y mundo a pasa aden ultimo dos pa tres decada. 

Sinembargo cu e reforma di belasting aki ta algo pa celebra 
y bende esalci manera un regalo pa pueblo, ta keda algun 
ridiculo y hasta sumamente chistoso. 

Henter e sistema di belasting ta masha importante pa Go- 
bierno ya cu ta di e entrada di impuesto, Gobierno ta defini 
su maneho, ta fiha su vision pa maneha e pais den e rumbo 
corecto ya cu berdad di tur esaki ta keda cu Gobierno mester 
busca e mihor forma pa subi su entradanan anual relaciona 
cu su gastonan cu e tin y inversionnan cu e lo kier haci. 

Ora cu analisa e situacion financiero di Gobierno, ora cu 
analisa recomendacionnan di CAFT cu for di 2014 ta insisti 
pa un reforma di impuesto pa Gobierno ricibi mas na en- 
trada cu tabata e situacion cu tin n’e momentonan aki. 

Loke Gabinete Wever Croes ta trata di haci ta di lora e re- 
forma fiscal nobo den un papel di regalo bunita, pone un 
strik impresionante riba dje, pero na final di cuenta ora cu 
habri e caha di regalo aki, ta bin haya cosnan menos atrac- 
tivo, menos aceptabel pa pueblo. 

Ningun Gobierno, di ningun pais ta bay introduci un re- 
forma di impuesto nobo, caminda Gobierno su entrada ta 
baha, ta bira menos hungando rol di Sinterldaas. 

Gobierno tin mester di placa, tin mester di mas entrada y 
ta algo cu CAFT a bin ta mustra pa algun tempo caba y ta 
practicamente imposibel cu e reforma di belasting nobo lo ta 
pa alivia cartera di pueblo y percura pa Gobierno tin menos 
entrada. 

Sigur na un momento cu Gabinete Wever Croes ta buscando 
fondonan desesperadamente pa hiba su maneho financiero 
cu a wordo complica formalmente pa su propio maneho dor 


di aumenta gasto di personal di e forma con esald a wordo 
haci den apenas un aña di tempo. 

Gobierno ta bay introduci un reforma di impuesto, pero en 
realidad henter e reforma aki ta mas bien un reforma di Go- 
bierno di su sistema di impuesto pa ricibi mas entrada di 
impuesto for di pueblo y mientras cu ta trata di influencia 
e disgusto di pueblo pa cu e cambionan ald, dor di bisa cu 
miles di esnan di entrada abou lo no bay paga impuesto 
mas, e berdad ta leu di e bon noticia aki. 

Un di e cambionan cardinal di e reforma aki t’e impuesto 
riba tereno, caminda a hinca un sistema den otro cu impues- 
to riba tereno lo sigui aumenta practicamente tur aña of na 
tur momento c’un ciudadano dicidi di improvisa of drecha 
su cas. 

Fuera di esaki doño di cas tin cu entrega un ‘taxatierapport’ 
tur aña y a base di esey su impuesto ta wordo calcula cu e 
tin cu paga cu sin duda ta cambia henter e situacion cu tin 
n’e momentonan aki. 

No solamente esey ya cu mientras cu esnan di menos en- 
trada lo keda c’un suma averahe di entre 18 pa di 22 florin 
mensual den nan cartera, ta un hecho cu aumento di BBO, 
aumento di costo di bida dor di e medidanan cu Gobierno a 
impone, ta surpasa e sumanan aki den tur cas di famia, sin 
conta ainda prijs di productonan cu ta contene sucu cu lo 
bay subi ainda mas. 

E reforma aki no tin nada di haber cu solamente moderni- 
sacion di e sistema, pero Gobierno ta reforma su entrada di 
impuesto cu lo percura pa ainda mas presion riba cartera di 
pueblo cu ya caba ta confrontando problemanan serio cu 
aumento di BBO y BAZV cu a keda introduci for di luna di 
juli caba. 

Un medida cu a aumenta inflacion, cu a aumenta costo di 
bida manera nunca antes y cu lo sigui aumenta den lunanan 
nos dilanti y mientras cu Gobierno lo ricibi 130 miyon for 
di e medidanan aki, ainda Gobierno tin mester di mas placa 
mirando con CAFT a señala cu gastonan di Gobierno a au- 
menta cu mas cu 10 miyon florin den 2018. 

E reforma aki di impuesto ta habri caminda tambe pa Go- 
bierno atende cu e aumento di gasto di personal cu a surgi 
ultimo aña, pero na mes momento ta habri caminda p’e ten- 
dencia ald continua ora cu tuma nota cu ainda tin hendenan 
nobo ta drentando den varios departamento di Gobierno, 
neglishando por completo e observacion di e Comision di 
Supervision a bin ta haci. 

Ki dia ta cuminsa impone multa 

Atrobe ilegal haya na compania di Fast Delivery 




DIABIERNA den oranan di mainta, presencia di polis ta 
wordo pidi cu hopi urgencia na e compania Fast Delivery, pa 
un asistencia cu un trahador cu ta depresivo. 

Na yegada e polisnan ta topa cu un ambulance na e compa- 
nia aki y ta mira cu e personal di ambulance tabata tratando 
un homber stranhero. Despues cu polis a nota cu tur cos ta- 
bata mustra calmo y nan a bandona e sitio. 

Pero e problema na Fast Delivery no a caba eynan, despues 
a bin resulta cu e homber aki tin problemanan serio mental- 
mente, polis mester a bay bek na e compania y a detene e 
homber aki, paso e no ta solamente enfermo mentalmente 
pero tambe su papelnan no tabata na ordo y ta ilegal riba nos 
isla. 

Polis, despues di a detene e homber, nan a transporte pa 
Guarda Nos Costa, pa asina Guarda Nos Costa por cuminsa 
cu e proceso pa regla su deportacion.Diasabra den oranan di 
mainta elo mester a wordo deporta pa su pais, tur cos tabata 
regla. 

Diasabra mainta na momento cu Guarda Nos Costa mester 
a transporte pa aeropuerto ela cuminsa resisti y a lanta cu e 
trahadornan di Guarda Nos Costa. 

E homber no kier a coopera, mesora a yama polis, riba e park- 
inglot di Guarda Nos costa nan a logra domine y bisti’e e boe- 
inan. Señora Trudy Hassel, hefe di Guarda Nos Costa tambe 
tabata presente na momento cu a logra domina e homber 
ilegal y a boei e. 


E homber aki no kier a bandona Aruba y a resisti fuertemente 
pa e no wordo deporta, durante cu e tabata resisti ela haya 
un rasca banda di su wowo. Tres ambulance a presenta na e 
edificio di Guarda Nos Costa, pa trata na atende cu e persona 
aki, pero e no kier a coopera. Ela wordo transporta pa Warda 
di Polis na Playa, pa asina un dokter bay eynan pa atende 
cune, pero ora e dokter a yega e homber cu ta a nenga trata- 
mento medico. 

Autoridad a trata den tur forma pa e homber haya un trata- 
mento medico, pero e mes no tabata kier y no a keda nada 
otro di hibe bek Guarda Nos Costa, caminda ela wordo hinlca 
bek den un cel y sigui e proceso pa mira con lo bay haci pa 
deport’e for di nos pais. 

E no ta solamente un persona ilegal riba nos isla pero ta un 
persona enfermo mentalmente y tabata mustra basta agresi- 
vo, sigur e mester ta un persona cu lo mester su tratamento 
medico pa su problemanan mental cu e ta sufri di dje. 

Otro hendenan trahando na e compania di Fast Delivery 
a confirma cu e homber ald tin basta tempo trahando cu e 
compania y ta usa e nomber di Euro, tambe no ta descarta e 
posibilidad cu lo por tin mas persona cu nan papelnan no ta 
na ordo trahando cu e compania al<d, mirando cu no ta prome 
biaha cu e compania aki ta kibra ley y ta emplea personanan 
ilegal, algun tempo atras Guarda Nos Costa a bishita e com- 
pania aki y a pone man riba trahadornan ilegal. 

E doño di e compania aki, lo mester sa mihor mirando su 
lasonan estrecho cu e tin cu Gobierno di Aruba. Ban spera cu 
pronto multanan cuminsa cay pa tur doñonan di trabou cu ta 
emplea personan ilegal. 













































Dialuna, 10 December 2018 


AWEMainta 


5 


Mirando cu no tin ningun decision den demanda di ABV 

Mediador di Gobierno a dicidi di reuni cu e partidonan envolvi 

Pa evita cu e victimanan lo bira e pacientenan 


DIABIERNA atardi, tabata e deadline cu 
ABV a pone como ultimatum pa Ezzard Cilie y 
miembronan di Hunta di Supervision entrega 
nan retiro. Esaki a expira, sin mucho novedad, 
asina leu cu nos sa. 

Unico informacion cu nos di AWEMainta tin 
ta, cu Mediador di Gobierno, Anselmo Pontili- 
us lo a cay aden prome cu e situacion escala. 

Mediador di Gobierno a tuma e decision aki, 
mirando cu si bin un of otro accion, e victi- 
manan ta bira e pacientenan den Hospital, y 
esey ningun hende no kier y sigur no esnan cu 
tin famia den Hospital. 

Nos a trata di haya Anselmo Pontilius pa haya 
su version, pero den fin di siman, e tabata im- 
posibel. 

Informacion extraoficial cu ta cu ABV a dicidi 
pa laga e decision den man di su miembronan. 
ABV lo convoca un reunion cu su miembronan 
pa laga nan dicidi cua t’e siguiete paso pa tuma. 

Si ta lagu’e na miembronan pa dicidi, nifica cu 
ta di spera cu sigur un 90% di e miembro of tra- 
hadornan duna acta di presencia, pasobra den 
e dos ultimo reunionnan cu ABV a convoca, a 
asistencia tabata pober si tene na cuenta cu na 
HOH tin sigur mas di 900 trahador y na dicho 
reunionnan ta un grupo di 30 so a presenta. 

Un grupo chiquito asina no por dicidi pa tur 
hende y causa daña na salubridad publico. 
Pesey mes Mediador di Gobierno a cay aden, 
y di acuerdo di informacion extra oficial, ya 
caba Anselmo Pontilius a convoca un reunion 
cu ABV y siguientemente cu Ezzar Cilie como 
miembro di gerencia di HOH, pero tambe cu 
Hunta Comisario, cu mas bien a wordo envol- 
vi, sin tin problema laboral cu ABVMediador 
di Gobierno kier reuni a corto plazo y si por 



ab 

bank 

Apreciable Cliente: 


AIB BANK N.V. kier a participa cu pa motibo di training 
y team building nos lo ta sera riba e siguiente dianan: 


Dialuna 10 di December di 8.00 or di mainta pa 12.00 or di merdia. 
Diabierna 14 di December desde 12.00 or di merdia. 


Danki pa e comprencion. 

Frendsel W. Giel 
Managing Director 



Skill on your side 



awe mes. 

Loveislove a wordo celebra na T.H. Palm & Company su di 4 Rainbow Night 



T.H. Palm & Company, un boutique gusta pa local como pa turista, 
orguyosamente a organisa su di 4 Rainbow Night anual, diahuebs 
7 di December ultimo. Cu e tema “Love is love”, e evento alegre a 
duna bon bini n’e miembronan di e comunidad local pa participa 
n’e entregamento di e fondonan recauda pa T.H. Palm & Company 
y su otro boutiquenan n’e varios fundacionnan di e isla, ademas di 
celebra e comunidad LGBTQ di nos isla. 

Mas cu claro, e anochi a brinda e invitadonan e oportunidad di so- 
cialisa, mientras nan ta disfruta di algun cocktails, biña y snaclcs y 
tanten ta admira e seleccion encantador di regalo di e emporio den 
bispera di e temporada navideño. 



Durante mas di 10 aña, atrabes di e programa di recaudacion di 
fondo Tiklcun Olam (Reparacion di mundo), e tiendanan di The 
Salamander Group — T.H. Palm & Company, The Lazy Lizard, The 
Juggling Fish y The Juggling Fish Swimwear a apoya varios funda- 
cion local cu ta traha incansablemente pa haci Aruba un mihor isla 
diariamente. 

E cumpradornan ta hunga un rol importante den e programa ya cu 
nan ta duna nan e oportunidad na momento di paga pa scoge cua di 
e 7 diferente fundacionnan di nos isla lo ricibi un porcentahe di nan 
compra, generosamente duna pa The Salamander Group. 

Rainbow Night ta sirbi como e culminacion anual di e programa, 
caminda cada fundacion ta wordo reconoci individualmente y pre- 
senta cu un check. Jodi Tobman, Directora General di The Salaman- 
der Group, a invita varios di esnan presente na Rainbow Night pa 
entrega un check, y cada presentador di check a agrega nan propio 
palabranan di gradicimento. 

E beneficiarionan di e programa di 2018 tabata Bon Nochi Drumi 
Dushi, Telefon Pa Hubentud, Mary Joan Foundation, Fundacion Pa 
Hende Muher den Dificultad, Fundacion Autismo Aruba, Funda- 
cion Konigin Wilhelmina y Ateliers ‘89. 

E tema di e anochi “Love is love” tambe a wordo extendi n’e comu- 
nidad LGBTQ di nos isla. 



BO MESTER Of WASTE BUCffET RESIDENCIAL 
OF COMERCIAL? 


W&m&sm 


15 yrd 

Junior Buckot 


20 yrd 
Big Buckel 


lOvrd 


yra 

Bucfcet 


SmaN 


Dos aña despues cu Aruba a pasa e ley di partnership di e mesun 
sexo, e comunidad local di LGBTQ ta sigui lucha p’e aceptacion y 
tolerancia, y T.H. Palm & Company cu orguyo ta respalda e esfuer- 
sonan aki. 

“Rainbow Night tin di haber cu reconoce e comunidad cu ainda 
ta lucha pa habri mente y curazonnan na nos isla pa nan por tin 
derechonan igual pa tur”, Jodi Tobman a splica. 

NOVGMBER 30 - DECEMBER 23,2018 

12 DAYS OF CHRISTMAS 

Play every Friday, Saturday and Sunday. 

100,000 POINTS AWARDED EACH DAY! 

Ten daily winners of 10,000 points! 

Earn 25 points or 4 table credits and swipe at 



any kiosk to play. Play up to five times each day. 


Minister Glenbert Croes: 

E momente cu nos como Hende 
cuminsa respeta derecho di otro, 
como Pueblo nos tur ta progresa 



10 di december ta dia Internacional di Derecho Humano. 
Ta setenta aña pasa cu Asamblea General di Nacionnan 
Uni a adopta e Declaracion Universal di Derecho Huma- 
no. En conexion cu e dia aki, Minister di Asunto Social 
y Labor ta reiteira su compromiso den su afan continuo 
den mehora e calidad di bida y existencia di nos conciu- 
dadanonan y enfoca riba e importancia di e derechonan 
cu cada un di nos tin. Esaki ta e filosofia di Gabinete 
Wever Croes unda cu e ser humano ta semper central 
den tur su decisionnan. Den e cartera di Asunto Social y 
Labor, a aspecto humano ta cardinal den e maneho di e 
mandatario. 


Pa Minister Glenbert Croes e derecho di e ser humano 
cu ta traha diariamente pa hiba su mes, su famia y su 
pais dilanti, ta central. E derecho humano di siguridad 
laboral y fisico ta pa Gobierno di Aruba, central. Pa e ser 
humano cu circumstancia ta impidie labora, nan derecho 
ta pa nos central. E ser humano di mas chikito nan pro- 
teccion ta pa nos central. Den Ministerio di Asunto So- 
cial y labor, e liña cora den e maneho diario ta e derecho 
sagrado di tur ser humano sin excepcion algun. 

Den entrada di un aña nobo, Gabinete Wever Croes 
a anuncia un reforma fiscal unda cu tur trahador, tur 
famia, tur grandi ta wordo beneficia. E ahustacion den 
salario minimo cu ta bay na vigor 1 di januari 2019 den 
combinacion cu e reforma fiscal, ta un alivio mientras cu 
Minister Glenbert Croes ta continua den e lucha di por 
aumenta salario minimo den bon consulta cu tur gremi- 
onan na Aruba. 

Un biaha mas si e yamada di e mandatario: “ami ta lucha 
pa bo. Abo tambe lucha pa bo mes, pa bo trabou, pa bo 
famia y pa bo pais por tin un miho porvenir. Cumpli ca- 
balmente cu bo trabou mescos cu e Gobierno aki tambe 
ta cumpli cabalmente cu bo”, tabata mensahe di Minis- 
ter Glenbert Croes awe riba dia Internacional di Derecho 
Humano. 

Aprobacion presupuestonan di Hoge Colleges 

Presidente di Parlamento mester realisa cu e no ta traha pa Gobierno 



DIABIERNA ultimo a tuma lugar un reunion 
publico di Parlamento caminda a trata presu- 
puesto di tres Hoge Colleges cu ta e.o. di Raad 
van Advies, esun di Algmene Rekenkamer y 
esun di Parlamento, miembro di fraccion di AVP, 
Mervin Wyatt Ras a declara. 

Tur tres presupuesto pa 2019 a wordo aproba 
unanimamente y e Parlamentario a mustra cu 
esaki t’e forma di atende tambe cu ‘Hoge Col- 
leges.’ 

“Den pasado tabata asina cu hopi miembro di 
Parlamento tabata haci uzo di e ocasion aki pa 
haci weganan politico ora cu ta trata e diferente 
organonan halto di nos pais. 

E tempo ey mi persona den calidad di Presiden- 
te di Parlamento, tabata haya e forma ey algo 
mahos pa anda cu e diferente entidadnan alci, 
sinembargo e tabata wordo haci y awor nos di 
fraccion di AVP a mustra cu nos lo no haci e 
tipo di cosnan ald cu otro fraccionnan a haci 
den pasado durante di e tipo di reunionnan aki. 



STATE N VAN ARUBA 


OPENBARE VERGADERING OPIODECEMBER 2018OM 
lttOOUUR V.M. IN DE VERGADERZAAL VAN DE STATEN VAN ARUBA 

TE BEHANDELEN ONDERWERP 


Acienda: 

1. Ontwerp-landsverordening tot wijziging van de Landsverordening 

van 25 april 2018 tot vaststelling van de begrotingen van de 
ministeries van het Land voor het dienstjaar 2018 (AB 2018 no. 23) 


De Griffier, 
mr.drs. Herman Ch. J. Hek 


Fraccion di AVP a sostene tur e diferente presupuesto di e organonan 
halto aki den forma unanime p’asina e organonan aki por sigui haci nan 
trabou.Mi ta kere cu nos mester duna tambe aprecio y elogio n’e orga- 
nonan aki p’asina nan por sigui funciona y duna sosten n’e trabou y fun- 
cionamento di Parlamento. Sinembargo apesar cu nos a sostene y aproba 
e presupuesto di Parlamento, caminda nos fraccion tambe ta traha na dje, 
mi tin cu señala si cu e forma cu tin cu atende cu Parlamento dor di Presi- 
dente di Parlamento, mi no ta haya su forma esun adecuado p’e motibo 
cu e ta wordo guia dor di Gobierno. 

Tur reunionnan cu ta wordo yama di Parlamento, ta wordo yama di un 
ora pa otro manera por ehempel nos ta wordo yama pa un reunion di 
comision central recientemente, den un par di ora. Den un tempo di dos 
ora nos ta haya un oproeping digital pa nos bin Parlamento y esey no t’e 
forma di procede. Antes tabata asina cu e hasta e invitacion p’e reunion- 
nan tabata wordo entrega na cas y tabata tene na consideracion cu esaki 
ta tuma lugar entre dos pa cuater dia prome cu e reunion tuma lugar 
p’asina duna tempo n’e Parlamentarionan p’asina e reunion por tuma 
lugar cu tur trankilidad. 

Awor ta mustra cu ta pensa cu tur cos por bay digital ta creando un mal 
custumber, pero esald no tin mag di sosode y ademas nos ta haya un ley 
di presupuesto cu aworaki e presupuesto supletorio 2018 caminda nos a 
haya dos dia pa entrega preguntanan relaciona cu esaki. 

Mesun caso cu e reunion pa atende cu e fondo di plan di crisis social cu 
nos a haya y mester a entrega preguntanan mesora y mi ta kere cu Presi- 
dente di Parlamento mester bay realisa cu e ta traha pa Parlamento y no 
cu e tin cu haci loke Gobierno ta mande pa haci. 

Pa tal motibo mi ta kere cu e forma y sistema aki ta uno dictatorial cu ta 
wordo imponi riba nos y mi ta spera cu p’e aña cu ta bin, nos keda cla cu 
hopi punto cu nos ta bezig cu nan. 

N’e momentonan aki por ehempel nos ta bezig cu e situacion caminda 
trahadornan ta wordo kita y nos no sa di nada caminda nan ta bay otro 
caminda pa motibo cu nan no ta haya sosten di Parlamento y mi ta kere 
cu e tipo di asuntonan aki ta cosnan cu nos tin cu wordo informa debida- 
mente riba loke ta pasando cu e trahadornan aki. 

Mi ta kere tambe cu nos opinion mester wordo tuma na serio y por ehem- 
pel si nos pidi un reunion pa nos haci preguntanan na Gobierno y ca- 
minda nos no ta haya contesta, e Presidente di Parlamento mester tambe 
ta diligente cu e diferente Ministernan pa nan contesta nos preguntanan. 
Tur esaki e Presidente tin cu haci y mi ta kere e mester bay refleha pa- 
sobra hopi biaha e ta bisa cu nos estado di derecho, cual expresion su 
persona ta usa hopi y awor cu e ta n’e posicion ey, p’e salvaguardia nos es- 
tado di derecho, pasobra Parlamento tin un rol importante den proceso di 
control di Gobierno caminda nos tin cu keda haci nos trabou y nos haya 
oportunidad tambe pa nos por haci nos trabao di e miho forma posibel,” 
Parlamentario Mervin Wyatt Ras a declara. 

Dos homber seriamente 
maltrata despues di 
pelea cu boter 


DIADOMINGO madruga pa mas o 
menos 2’or Polis a wordo manda pa Wa- 
tergate cu ta situa den De La Sallestraat. 
Eynan lo tabatin un pelea y dos persona 
lo a resulta herida. 

Na yegada Polis ta haya dos homber 
cu basta golpi y tur na sanger. 
Mesora a pidi pa ambulance. 
Un di e hombernan a haya hopi golpi na 
cara. 

E partido cu e dos hombernan aki a haya 
problema cu nan lo a usa boter pa maltra- 
ta nan. 

Na yegada di Paramediconan, nan a pre- 
para nan y sali direccion hospital cu am- 
bos. 

No ta mucha cla kico a conduci na un 
pelea di a magnitud aki. 


Chauffeur a pega soño y bolter 
cu su auto den De La Sallestraat 


DIADOMINGO madruga Polis ta bay De La Sallstraat, caminda 
un auto a bolter. Na yegada Polis ta topa cu un auto color blanco 
Hyundai riba su banda. E auto a bay y kibra e cura di Colegio E.P.I. 

Segun nos a compronde, e auto 
lo tabata bin di pabou. 

Pasa e rotonde bayendo zuid 
. e chauffeur a pega soño. Esaki 
a causa cu e auto a sigui bay 
! straight, y no a bira den e bocht. 

Debi n’e esaki e auto a subi e 
acera y bay di banda. E1 a keda 
lastra bay dal y kibra cura di 
E.P.I. 

No tabatin hende herida. 




KOOYMAN KIER GRADICI ABQ NOS FIEL CLIENTE PA 
BISHITA NOS DEN 2018. PA PREMIA BO LOYALIDAD Y 
CERA AÑA DI UN FORMA FESTIVO, NOS TA INVITA BO 
PARTICIPA NA NOS RIFA DI FIN DI AÑA. 



250 

GUILDERS 


REDEEM 
FUN MILES 


OPEN 


CON PA PARTICIPA 

1 HASI COMPRA NA BALOR DI AWG. 75,- OF MAS . 

2 YENA BO INFORMACION RIBA E LOT. 

3 KITA E PARTI ABOU KAMINDA TIN E NUMBER Y WARDA ESAKI BON! 

4 DEPOSITA E OTRO PARTI DI E LOT CU BO INFORMACION DI 
CONTACTO DEN E BUZON INDICA DEN STORE. 


1 ST VACATION ' 2 nd bose SOUND ! 3 RD KOOYMAN 
PRIZE ST dqmINGO I PRIZE SYSTEM 1 PRIZE GIFTCARD 


: ' 


KOOYMANARUBA 


WWW.KOOYMANBVCOM 

Minister Armando Lampe: 

Minister Lampe a gradeci Dr, Suzanne Sisley y Dr. Pien Metaal 
pa nan aporte den e conferencia di Cannabis Medicinal 



DIARANSON 5 december, Minister di Enseñansa, Cien- 
cia y Desaroyo Sostenibel, dr. Armando Lampe a despedi y 
gradeci 2 persona cu tabata clave den e exito di e conferenci- 
anan cu tabata tras di lomba. 

Dr, Suzanne Sisley, ta un doctor renombra na Merca, cu ta 
trahando riba e “clinical trials” pa cu e uzo di Cannabis Me- 
dicinal pa FDA di Merca. Den e dianan cu dr. Sisley tabata 
na Aruba a aprobecha su presencia na unda el a comparti su 
conocimento cu diferente personanan y instancianan cu ta 
ocupa cu e tema di legalisacion di Cannabis Medicinal aki na 
Aruba. E tambe tabata un di e oradornan durante e prome 
conferencia tocante Cannabis Medicinal cu a tuma luga si- 
man pasa diasabra 1 di december. 


Durante su presentacion, dr. Sisley a elabora ampliamente 
riba e rol cu sciencia ta hunga den e aceptacion di e legali- 
sacion di Cannabis Medicinal. E1 a splica un poco di su ex- 
periencia cu e tabata tin na diferente paisnan, na unda cu su 
conseho tabata cu testimonio di pashentnan cu bon resulta- 
do, ta e miho arma cu por uza pa convence e opinion publico. 

Tambe Minister Lampe a duna despedida di dr. Pien Metaal 
cu a representa e Trans National Institute. Su posicion na 
TNI ta “Senior Project Officer” y ta un investigador cienti- 
fico. Su rol na Aruba tabata principalmente co-organisador 
di e conferencia cu a tuma luga diabierna 30 di november, na 
unda un cantidad grandi di paisnan a wordo representa. Den 
e reunion aki su persona a dirigi tambe e reunion na unda 
cu diferente topico a bin na remarca y sigur ta topiconan di 
suma importancia. Ta e intencion di saca un reportahe com- 
pleto di e conferencia cu a wordo dirigi a base di “Chatham 
House Rule”, cu ta un manera pa dirigi un reunion, na unda 
cu declaracionnan lo wordo presenta, pero cu su anonimidad. 
Pues no lo divulga, kendenan lo a bisa kico. 

Tin cu remarca cu e dos personanan aki a hunga un rol im- 
portante den e fin di siman cu a pasa pro legalisacion di Can- 
nabis Medicinal. Minister Lampe a gradeci nan pa nan aporte 
y a bisa nan cu sigur, nan ta bon bin, pa sigui yuda Aruba den 
e legalisacion di Cannabis Medicinal. 


Minister Lampe ta spera bon cooperacon entre VNO y su Ministerio 

DIABIERNA 7 december Minister dr. Arman- 
do Rudy Lampe a ricibi bishita di sr Erwin Arken- 
bout lcende ta representante di companianan di 
Hulanda aki na Aruba, Corsou y Sint Maarten 
(VNO). Tambe tabata presente su reemplasante 
sr Gijs Baars. Un reunion sumamente importante 
pa ambos partido pa estrecha lasonan di coopera- 
cion. Na final sr. Arkenbout a keda masha con- 
tento cu e combersacionnan cu a tuma luga y a 
declara cu e ta kere cu lo tin un bon cooperacion 
entre VNO y Ministerio di Minister Lampe. 

Dia 18 di december ultimo dia pa vota pa VOTY 



DIARANZON 5 di December tabata Dia Internacional di Boluntario 
c uta un fecha c uta wordo celebra mundialmente. Un dia cu ta pone 
atencion riba e trabao boluntario cu for di 1986 a ser proclama pa Na- 
cionnan Uni pa conmemora e fecha aki. 

Un dia importante unda CEDE Aruba ta scoge pa anuncia nan celebra- 
cion anual di boluntario, cu ta e segundo celebracion di “Volunteer 
of the Year awards” (VOTY). Elsa ICrosendijk coordinador di evento a 
splica di e importancia di e trabao di boluntario. 




En conexion cu un reunion pa su empleadonan, N.V. 
Elmar ta anuncia orarionan adapta diaranson, 

12 di december, 2018. 

Servicio di caha lo cera pa 2.30 p.m. 

Oficina y departamento technico lo sera pa 3:00 
p.m. 

Pa cualkier caso di emergencia, por yama nos 
Departamento di Storing na 523-7147. 


Di antemano nos disculpa pa cualkier inconveniencia 
cu esaki por causa. 



“Na Aruba tin hopi instancia cu ta draai danki na 
trabou di boluntarionan cu ta dedica nan tempo 
sin exigi nada a cambio. Nan ta esnan cu ta fa- 
cilita e trabao di un organizacion.” Unda cu falta 
di personal of profesional aki ta unda e tarea di e 
boluntario yudansa ta bira importante. 

Director di Cede Aruba sr Daniel Tacldenborg a 
splica mas con CEDE Aruba ta duna su sosten na 
tur organisacionan cu ta pidi yudansa na CEDE. 
Un dia di boluntarismo ta pa reconoce y gradici 
boluntarionan pero tambe ta desea pa nos ricibi 
mas boluntario pa yuda organisacionan cu mester 
di e yudansa aki. 

Na inicio di 2018 a celebra e prome reconocimen- 
to unda mas 70 boluntario scogi den 2017 a ricibi 
nan award. 

Diabierna 18 di Januari 2019 ta bira e fecha ofi- 
cial unda cu e segundo actividad importante aki 
lo tuma lugar den New China Club. 

Cu e celebracion aki Cede Aruba lo gradici tur 
boluntario cu a destaca pa nan organisacion du- 
rante 2018. Boluntarionan cu ta duna nan tempo 
valioso sin pidi ningun recompensa lo wordo hon- 
ra y lo ricibi un Award traha for di materialnan 
recylca. 

Sra Yolanda Smit - Richardson kende ta encabesa 
e Proyecto a splica con henter e Sistema ta hinca 
den otro y kico por haci pa asina bo nombra bo 
boluntario. Sra Smit - Richardson: “Tur non profit 
organisacion na Aruba cu ta traha cu boluntario, 
ta wordo pidi pa nombra un boluntario cu a tra- 
ha den nan organisacion y cu a haci un impacto 
grandi riba e organisacion durante aña 2018. 

E instancia, organisacion of fundacion cu lder 
nombra nan boluntario mester yena un formu- 
lario unda lo por constesta preguntanan, p.e.: e 
motibo pakico e organisacion lder nombra e bol- 
untario aki. 

E link pa e formulario ta riba e website di Com- 
munity Guide www.org.aw. Click e boton Submit 
your Volunteer y yena e formulario. Por haci esaki 
via computer of smartphone, unda por type “org. 
aw” den un browser.” 

Tur organisacion cu no a registra nan mes riba 
Guia Comunitario ORG.aw ainda, por registra 
mesora: scoge e link “register organisation” y yena 
bo informacion. Asina e comunidad di Aruba por 
haña bo informacion mas facil y completo. 
Ultimo dia pa inscribi bo Boluntario ta 18 di De- 
cember 2018. 

Pa descuido 
chauffeur a 
dal den Polis 




DIABIERNA algo prome cu 7’or di ano- 
chi, chauffeur di un Toyota Corolla blanco 
pa un of otro motibo, no tabata poniendo 
atencion den trafico y ta dal semi frontal 
contra un auto di polis. 

E chauffeur di e Toyota Corolla a hala bay 
na su man robes y ta dal net contra un pa- 
truya cu tabata biniendo di direccion con- 
trario, mesora a pidi pa un specialista di 
trafico, mirando cu tin un auto di polis en- 
volvi. 

Maske e chauffeur di e Toyota Corolla no 
tabata mustra bebi, toch a opta pa haci un 
test di alcohol cune, esaki a sali negativo. 


Si ta bebe no stuur auto 
pa no wordo deteni 




DLABIERNA den oranan di 
anochi, polis durante patruya ta 
nota un auto coriendo un poco 
sospechoso, mesora a para e auto 
aki y a bin ripara cu e dama ta bou 
influencia di alcohol. 

Mesora a pone e dama haci e test 
di alcohol, e dama a supla hopi 
mas di locual ta wordo permiti pa 
por ta tras di stuur. 

E dama a wordo deteni y hiba 
warda di polis, pa e por descansa 
su curpa. 

ADRIAAN Lacle Boulevard/Beatrixstraat, 
Oranjestad: Diabierna den oranan laat di anochi 
ta sosode un accidente cu hende herida na e cru- 
sada di Adriaan Lacle Boulevard cu Beatrixstraat, 
mesora a manda polis na e sitio. 

Na yegada nan a bin compronde cu un Toyota 
Corolla biniendo for di Beatrixstraat, a subi Adri- 
aan Lacle Boulevard sin a duna preferencia na 
un Mitsubishi ASX cu tabata riba Adriaan Lacle. 
E dama manehando e Mitsubishi no por a haci 
nada pa evita e accidente y a dal e Toyota Co- 
rolla. 

E impacto tabata hopi fuerte cu e airbag di e Mit- 
subishi a sali y esaki a herida e dama chauffeur 
di e Mitsubishi ASX. Polis na e sitio a pidi pa 
presencia di ambulance pa atende cu e chauffeur 
di e Mitsubishi. Ambos auto a haya basta daño 
materiaal. 


Hopi daño material den accidente riba Adriaan Lacle Blvd 


Señora maltrata despues 
di celebracion 

DLADOMINGO marduga polis a ser pidi cu 
urgencia altura di Excelsior Casino cu ta situa 
na Holiday Inn. Eynan parti pafo lo tin un 
dama herida ariba vloer. 

Na yegada polisnan a topa berdad cu un dama, 
y tawata mustra cu ela wordo agredi of miho 
bisa nan a dal e. 

E homber mes cu lo a dal e no tawata tey mas. 
Parse cu e dama aki lo a caba di celebra un X- 
mas dinner y su pareha of amigo ta esun cu a 
dal e. 

Ambulance a wordo pidi, y despues di a sta- 
bilisa e dama a sali direccion hospital pa un 
check up. 

Situacion di e dama ta ok. Autoridad sa ken e 
agresor ta. 



FISH SOUP SHRIMP COCKTAIL 

SEAFOOD SOUP FRIED CALAMARI 

FISH CROQUET MIXED SALAD 

flhinG^ 

CATCH OF THE DAY 
JUMBO SHRIMPS 
TENDERLOIN SKEWER 
CHICKEN PARMESAN PASTA 

QábáT 

PISTACHIO CAKE 
BANANA CAKE 
ICE CREAM 
Coffee or Hot Tea 

Not valid with any other promotion, voucher, or certificate. 

Price indudes BBO and BAZV Gcatuiiy not included. 

For reservations call 5832515 or visit w^v.drifhvoodaruba.com 
info@drifrivoodaniba.com 


Si.NCE l9Hfc 


Ofiflelfyá 

Partido MEP na Arthur Dowers: 

"Pa cada piedra bo kier sigui tira riba nos lider, 
bo por spera baranca' den bo direccion" 


DEN un acto recien di desesperacion 
y frustracion, parlamentario di AVP 
Arthur Dowers kende a haci maluzo di 
e oportunidad cu e politico di Corsou 
Gerrit Schotte a wordo encarcela siman 
pasa, a probecha pa scupi su gal berde 
contra nos lider Evelyn Wever-Croes, 
alegando cu den pasado nos lider lo ta- 
batin lasonan di amistad cu e politico 
deteni Schotte. E hecho cu nos lider su- 
puestamente lo a core cu sr. Schotte riba 
auto di campaña y a ser acompaña pa 
bay vota tabata e motibo ridiculo pa sr. 
Dowers purba na mancha e imagen inte- 
gro di nos lider. Tambe cu su mentalidad 
di cochino, Dowers a menciona nomber 
di un otro persona “Toro” cu tabata 
wordo sospecha den contrabanda di ba- 
ranan di oro lcende supuestamente tam- 
be lo a core campaña den jeep hunto cu 
nos lider. Ta p’esey lo ta bon pa awe nos 
di MEP refresca Arthur Dowers su me- 
moria y cu pruebanan palpable mustra 
su persona di algun caso di personanan 
realmente dudoso, corupto cu tabata 
anda, negocia, fiesta y core paranda cu 
politiconan di AVP y en especial e ex- 
lidernan Henny Eman y Mike Eman. 

’ Arubaanse partij AVP kreeg 
geld' 

ORANJESTAD, 4 SEPT. De Italiaanse aannemer Spartaco 
Ghini heeft in 1987 naar eigen zeggen een bedrag van 
50.000 dollar in de verkiezingskas van de Arubaanse 
AVP-partij van premier Eman gestort als beloning voor de 
verkregen overheidsgarantie voor de financiering van de 
bouw van het Beta-hotel. XRC, 4 september 1995 


Spartaco Ghiniy rumannan Cuntrera 
Ta con sr. Dowers ta considera e amistad 
di su ex-lider Henny Eman cu Sparta- 
co Ghini cu tabata meti den e mafia, 
corupcion y escandalo di e hotel den 
ruina Beta na aña 1987/1988? Sr. Dow- 
ers no ta corda e proyecto di Beta, cu 


Spartaco Ghini a declara cu ta su cus- 
tumber di duna 50 mil dollar y tur fin 
di siman e coruptonan di AVP tabata 
bay busca chequenan cerca e adminis- 
trador Marachiolli? Esaki siguramente 
no tabata un simpel amigo Spartaco cu 
a acompaña Henny riba su jeep pa bay 
vota, pero a tene hemchi pa Henny ora 
di construccion di e hotel corupto Beta! 
E amistad aki finalmente a costa pueblo 
216 miyon dollar cu mester a paga pa e 
escandalo y corupcion di e garantianan 
hotelero (SACE). Tambe lo ta bon pa 
Dowers bay puntra Henny Eman ken- 
denan e tempo ey tabata e rumannan 
Cuntrera cu tabata deal y negocia cu e 
gobierno di AVP y di cual famia Eman 
tabatin un amistad y estrecho cu e ru- 
mannan mafioso aki! 

Rincon, Gomezy Carvajal 
Ta con sr. Dowers ta considera e amistad 
estrecho di su lider Mike Eman y otro 
politiconan di AVP cu figuranan dudoso 
manera Roberto Rincon, IGko Gomez y 
el Pollo Carvajal y di cual mayoria di 
nan ta cumpliendo cu nan condena den 
prisonnan y esaki debi na tur nan ac- 
tonan coruptivo? No tabata colega di 
Dowers mes, esta ex-minister de Meza 
tabata sinta negocia, come y bati kelki 
cu Rincon y Carvajal den un restaurant 
na Aruba? Y ki Dowers tin di bisa di e 
amistad estrecho di ex-Premier Henny 
Eman brasa hunto cu Kiko Gomez y ex- 
Premier Balkenende di Hulanda den un 
fiesta te ainda misterioso? 

La luna que hrillay Diamante Negra 
MEP ta recorda Arthur Dowers tambe 
con den añanan 90 Hulanda a manda 
Onno Koerten traha un rapport ariba 
Seguridad Nacional, unda a señala tur e 


miembronan di 
baho mundo cu 
relacion directo 
cu gobernan- 
tenan di AVP y 
cual a conduci 
na kita tur poder 
ariba Seguridad 
Nacional for di 
ex-Ministro di 
Husticia di AVP mediante KB di 22 di 
oktober 1994. E nombernan duna door 
di Merca na ex-Premier y ex-Minister 
di Husticia di AVP, esta “La luna que 
brilla” y “Diamante negra” no ta bisa 
Dowers nada? Con Dowers mester con- 
sidera e amistad di e ex-ministernan di 
AVP cu tur e miembronan di baho di 
mundo aki? Cu nan tabata personanan 
cu simplemente a core campaña den un 
jeep cu e ex-ministernan di AVP? 



E hechonan aki cu partido MEP a trece 
dilanti ta meramente un parti pa mustra 
Arthur Dowers e diferencia cu tin entre 
amistadnan incidental surgiendo den 
tur campaña electoral cu tur politico sin 
cu esaki tin compromisonan cu ta mara 
un pais financieramente y amistadnan 
cu metanan coruptivo cu ta desgracia 
un pais door di figuranan dudoso cu ta 
wordo busca pa husticia internacional- 
mente y cual figuranan semper a ‘wheel 
and deal’ cu nan amigonan di AVP y e 
rumannan Eman. Esun cu grawata ta 
haya hopi cos di hole! 

Cu stoelnan rediner y servicio personalisa den sala cu pantaya mas skerpi y miho zonido 

The Cinema a inaugura dos sala VIP 
completamente renoba y actualisa 

RECIENTEMENTE The Cinema a invi- 
ta medionan di comunicacion pa cera conoci 
cu nan seccion nobo, dos sala comberti den 
un berdadero VIP Room, esta salanan 1 y 
6. Eddie de Veer, CEO di MetaCorp, cu ma- 
sha orguyo y satisfaccion a anuncia cu awo 
pueblo di Aruba por disfruta di peliculanan 
pero den un sala hopi mas comodo, combina 
cu servicionan adicional. 

E salanan VIP ta encera stoelnan comodo cu 
ta “recline”, mesa cu ta hala dilanti, combina 
cu un menu special di productonan sirbi te 
na bo stoel. E salanan VIP tin luga pa sola- 
mente 50 persona. 

Devin de Veer, Sales & Marketing Coordi- 
nator di The Cinema, a anuncia servicionan 
nobo. Cu un push na e boton na bo stoel, un 
waiter ta bini cerca Bo, ta tuma Bo pedido 
den sala y por paga den sala mes. Pues cli- 
entenan den e salanan VIP no mester sali pa 
para den rij. E trato aki ta completamente 
diferente cu e “comfort class” cu The Cin- 
ema ta conoci pe. 

Pa por a termina cu e salanan a dura 2 pa 3 
siman, trahando dia aden y dia afo pa por a 
keda cla cun’e prome cu aña termina. The 
Cinema ta hopi orguyoso di mira e resultado 
di tur cos. 

Un otro cambio cu tin den e salanan ta un 
sistema di zonido superior, mientras cu e pan- 
taya ta hopi mas skerpi. Pues no a upgrade 
solamente e stoelnan, pero tambe zonido y 
pantaya. Pa cumpra ticket pa haci uzo di e 
salanan VIP na The Cinema, por bishita e 
booth dedica y asina evita para den fila. 

Relaciona cu implementacion di Reforma Fiscal 2019: 

Partido AVP ta contra p'e dase trahador haya extra placa den su cartera 

Segun MEP 


UN sin fin di reaccion sumamente negativo a surgi for 
di slcina di AVP despues cu Gabinete Wever-Croes e si- 
man ultimo a anuncia implementacion di e prome fase 
pa loke t’e Reforma Fiscal di nos pais. 

Un hala di politico frustra y envidioso (Milce Eman, Rich- 
ard Arends, Mervin Wyatt Ras, Jennifer Arends Reyes, 
Melvin Tromp, Arthur Dowers), kendenan tur durante 
8 aña di gobernacion di AVP no tabatin e curashi ni e 
capacidad pa percura pa un cambio den e sistema fiscal 
antigua cu nos pais a conoce pa decadanan largo, a baha 
manera zamuro riba e asunto di Reforma Fiscal nobo. 

Cu esaki tambe a keda demostra cu AVP ta contra pa 
reduci e tarifa di impuesto directo y consecuentemente 
contra p’e clase trahador haya extra placa den su cartera. 
Nos tur por corda ainda con e ex-Minister di Finansa, 
Angel Bermudez na 2016 a haci un movecion den e di- 
reccion aki y lcier a introduci un Algemene Bestedings 
Belasting (ABB), pero finalmente el a wordo prohibi dor 
di Mike Eman pa sigui cu esaki y cu te hasta a yega asina 
leu cu Mike Eman a pone un bosal na su boca pa e no 
papia mas riba e topico alci. 

VISION Y CURASHI 

Hecho ta cu e unico Gobierno cu desde Status Aparte 
tabatin e vision y curashi pa percura pa comienso di un 
cambio total di impuesto directo pa impuesto indirecto 
tabata Gabinete Oduber na 2007. 

Hopi politico di AVP tur dia ta come y lubida, pero cu 
implementacion di e impuesto indirecto BBO, un rebaho 
substancial a ser realisa den e tarifanan di loon (inkom- 
sten) belasting y cu finalmente a conduci cu tur trahador 
a keda cu mas placa den nan cartera. 

Esaki ta un logro cu ningun otro partido politico por kita 
for di MEP. Te hasta partido AVP cu den campaña pa 
eleccion 2009 a priminti sagradamente di kita e BBO, a 
mantene y brasa esaki y durante 8 aña nan a djo djo cu 
tur e sumannan miyonario ricibi di e impuesto indirecto 
alci. 

Pero nunca den e 8 añanan aki nan pa percura pa sikiera 
baha un tiki e tarifa di loon (inkomsten) belasting! 


ABISMO FINANCIERO PA CULPA DIMIKE EMAN 

Y awe cu partido MEP conhuntamente cu partidonan di 
coalicion POR y RED kier sigui cu e maneho pa reduci e 
tarifanan di loon (inkomsten) belasting entrante 2019, 
tur e politiconan rencoroso di AVP ta sapatia gritando 
manera alma malo cu e ‘Reforma Fiscal ta un triki’, ‘Re- 
forma Fiscal ta un simpel aumento di impuesto’ etc. 

Te hasta e destructor di nos finansa publico y economia, 
esta Mike Eman tin e curashi pa declara cu: ‘Maneho di 
Gobierno ta sigui pusha pueblo den abismo financiero’. 
Mira kende ta papia di abismo financiero! 

Un Mike Eman cu durante su mal gobernacion a per- 
cura pa deficitnan nunca bisto den historia di nos pais, 
caminda nos a conoce recordnan di deficit di 443 miyon 
florin na 2012 y 405 miyon na 2014. Ora Mike Eman ta 
papia di abismo financiero e mester tin berguensa di bisa 
esaki, ya cu ta su persona y Gobierno a haya un Aanwijz- 
ing, KB y CAft den su scochi na momento cu Hulanda 
a realisa cu Milce Eman tabata hibando nos pais na un 
derumbe total di nos finansa publico cu un averahe di 
deficit di 274 miyon florin pa aña. 

Ora Mike Eman ta papia di e supuesto crecemento eco- 
nomico di 2.3% na 2017, e mester tin berguensa di men- 
ciona esey tambe, ya cu e crecemento economico aki ta- 
bata incidental cu a ser crea por medio di e debe nacional 
gigantesco y biyonario cu su Gobierno a haci y tambe tur 
e debenan extra cu el a crea cu e proyectonan PPP. No ta 
un arte pa goberna un pais di forma aki. 

Finalmente partido MEP ta haci un apelacion na tur e 
politiconan di AVP pa nan samina nan consenshi, reca- 
pacita, realisa e daño grandi cu nan a haci durante 8 aña 
contra nos pais y bin para banda di esnan cu lder bon p’e 
pais aki y cu ta trahando dia y anochi pa pone nos pais 
riba e rumbo di progreso atrobe. 

After all, lo bay dura te cu aña 2039 pa nos pais bolbe 
na un debe relata na GDP di 50% cu Gabinete Oduber a 
laga atras na 2009. 

Y partido AVP tambe ta responsabel pa yega n’e meta 
financiero aki. Si bo no kier yuda, no stroba y para un 
banda y wak con otronan ta salba e pais aki. 

No solamente na Aruba, pero tambe na Corsou, casi simultaneamente 

Banco di Caribe a celebra sendemento 
di su tradicional kerstboom 

E banco tin confianza den futuro di Aruba 



TABATA diabierne anochi cu gerencia Banco di Caribe, 
encabesa pa Elvin Maduro, Gerente General a organisa 
un evento specialmente pa nan clientenan corporativo, 
Tambe p’e ocasion aki tabata Fons Simon, alto ehecu- 
tivo di e banco. 

Elvin Maduro, a cuminsa na gradici tur cliente corpora- 
tivo pa a accepta e invitacion pa hunto disfruta un rato 
agradabel y tambe pa cende e lusnan di e kerstboom. 

Segun Elvin Maduro, nos ta yegando fin di di 2018 y 
semper ta un momento pa reflecciona riba e aña cu ta 
pasando. Aña 2018 no tabata uno fasil. Economia no a 
crece y probablemente tabata negativo. 

Sinembargo pa Banco di Caribe no tabata un aña malo. 
Un incertidumbre ta lceda si e reglanan nobo di contabi- 
lidat cual lo por tin su efecto nan riba nos resultadonan. 

No obstante cu nan ta wak 2019 tambe como un aña cu 
su retonan, tog nan como Banco di Caribe ta keda suma- 
mente optimista, segun Elvin Maduro. 



“Nos ta bezig cu diferente producto nobo p’asina sigi 
brinda nos clientenan e productonan tecnologiko avansa 
cu nan ta desea. Pronto nos lo lansa e productonan ald. 

Pa finalisa, na nomber di accionista, Hunta Comisario, 
gerencia y personal di Banco di Caribe mi kier a gradici 
boso p’e sosten durante e ultimo añanan. Nos ta sinti 
nos mes honra di por conta cu e confiansa deposita den 
nos. Tambe nos ta look forward pa sirbi boso hopi aña 
mas”. 

Elvin Maduro no por keda sin menciona cu e aña aki 
nan a celebra nos di 35 aniversario y sin e sosten brinda 
di nan clientnan esaki lo no tabata posibel. 

Sin e empeño y dedicacion di un y tur di nan emplead- 
onan, lo no tabata posibel pa brinda e clientela y servisio 
nan cu nan ta merece. 

Despues di e discurso, tur presente a disfruta di e anochi 
masha agradabel. Nos a compronde cu e cendemento di 
kerstboom a bay simulteneo cu esun na Corsou tambe. 

Parlamentario Edgard Vrolijk (MEP): 

"Awendia Cuerpo di Docente ta ser 
trata manera cu nan ta culpabel di 
tur problema social na Aruba" 


“MI por a tuma nota cu recientemente 
na diferente ocacion por a wak riba me- 
dia diferente publicacion cu segun mi 
persona ta atacha e imagen di un grupo 
di hende cu tur dia ta sali traha pa duna 
lo maximo pa educa nos muchanan. 
Awe mi ta scirbi un articulo pa trata na 
educa nos pueblo cu e Cuerpo di Do- 
cente no t’esun cu ta cobra schoolgeld, 
y pa demostra tambe cu e cuerpo cu 
semper a tene e derecho di mucha na 
prome lugar, awendia ta ser trata mane- 
ra cu nan ta culpabel di tur problema 
social na Aruba. 

Y sigur un cuerpo cu tin hopi poder si 
nan kier uz’e pa por haya locual cu tur 
gobernante a bin ta priminti nan, pero 
nunca a cumpli cu nan, pero nan etica 
di trabao y nan stimacion p’e mucha ta 
haci cu bo no ta hayanan riba caya”, 
asina Edgard Vrolijk, Parlamentario di 
MEP a cuminsa un articulo. 

COBRANSA DI SCHOOLGELD 

Pueblo completo sa cu na Aruba may- 
ornan tin e deber di paga schoolgeld pa 
nan yiu(nan) cu ta bay scol. Un parti 
grandi di e suma total ta bay pa activi- 
dadnan durante aña unda cu tin algun 
cu ta vast, entre nan Sinterldaas, Pasco, 
Pasco Grandi y actividadnan di fin di 
aña escolar. 

Anda durante aña ta bin algun activi- 
dad extra y hopi biaha ta pidi e may- 
ornan placa pa bus. Cada maestro tin 
cu tene su lista den klas di cua mucha 
a paga schoolgeld y ta manda esaki p’e 
cabesante cu na su turno ta pasa esaki 
sea pa Gobierno of p’e fundacion na 
cual e scol ta pertenece. 

Na final di dia t’e fundacion of Gobi- 
erno ta manda cobra e mayor e school- 
geld y no e docente. E docente ta traha 
pa dicho organisacionnan y no por keda 
sin entrega un carta cu ta bin di su doño 
di trabao. 


Semper Edgard Vrolijk a para y ta keda 
para cu e schoolgeld ta un acuerdo entre 
mayor y e fundacion of Gobierno. Y na 
momento cu e carta no yuda, e funda- 
cion of Gobierno mester atende directa- 
mente cu e mayornan y no cu e mucha! 

CONTRIBUCION DI 
DOCENTENAN 

Como docente bo ta haci hopi cos den 
silencio y nos no ta expone nada riba 
Facebook of otro medio di comunica- 
cion, pasobra ta algo cu nos ta haci di 
curazon y tambe pa no expone ningun 
mucha ni mayor y sigur den un comuni- 
dad chikito, segun Edgard Vrolijk. 
Durante aña mayoria di scol awendia 
ta haci diferente actividad pa recauda 
fondo y hopi biaha esaki ta ser uza pa 
e actividadnan extracuricular y tambe 
pa casonan manera actividadnan cu 
tin cierto mucha cu nan mayornan no 
a paga pa nan tambe por celebra e ac- 
tividad, pasobra como mucha nan tin 
derecho. 

Banda di esaki, nos como docente cu 
hopi ta critica sin sa e realidad. Tur aña 
di nos mesun saco nos ta percura pa aña 
escolar habri nos ldasnan bunita deco- 
ra, temporadanan di Pasco, Sinterldaas, 
cuaresma entre otro. Nos mes ta bestel 
esakinan for di nos salario p’asina por 
tin un clima pedagogico apto den nos 
ldas. Y den otro casonan den Gobierno 
mes trahadornan ta haya tur cos y sin 
conta den empresanan priva, mientras e 
pober maestro ta ser suta cu mas prob- 
lema, mas trabao y mas gasto for di su 
propio saco. 

DOCENTENAN NO TA HAYA 
DEBIDO ATENCION 

Cuerpo di Docente t’esnan cu for di 
1986 a entrega mas di mitar di nan 
salario, nunca mas a conoce e adelanto 
manera debe ser. Pa hopi aña ta papia di 



structuracion di salario, pero keto bay 
nos ta wak tur departamento ta bay nos 
dilanti, mientras cu cuerpo di docente 
a keda tras y nan tambe ta mayor, tin 
famia y tambe kier progresa. 

Cuerpo di docente tin di traha den situ- 
acion precario keto bay, mientras otro 
departamentonan ora no tin airco, ta 
para trabao, mientras cu den fierno di 
calor mes e cuerpo di docente tin di tra- 
ha sin tene cuenta cu nan salud. 

Otro departamentonan ta welga pa nan 
derecho sin importa cu nan ta perhudica 
nan servicio, mientras e docentenan ta 
opta pa keda cu e muchanan den ldas. 
Cuerpo di docente na momento cu yega 
38 aña tin di keda traha 27 aña sin nin- 
gun aumento, mientras tur caminda ta 
conoce promocion. Docentanan ta ser 
maltrata fisicamente y keto bay nos ta 
wak cu nada ta ser haci, ta drenta nan 
ldas y comete vandalismo, pero nos no 
por wak ni un camara na scol y asina 
nos por sigui pa ilustra con maltrata e 
cuerpo di docentenan ta, pero keto bay 
ta sigui haci nan trabao den tur e mal 
situacion aki. 

Pa termina Edgard Vrolijk ta bisa di ta 
spera cu pueblo por comprende, pero 
sigur tambe gobernantenan habri nan 
wowo p’asina por pone atencion na 
educacion cu t’e pilar di mas grandi 
pa futuro di e pais aki. Pago di school- 
geld ta un problema financiero chikito, 
banda di tur problematica di dropouts 
y sigur falta di cupo y tambe mal estado 
di scolnan y sigur falta di airco, mehora- 
cion di curiculo y adapta na necesidad- 
nan di futuro y hopi mas problema cu 
mester tin prioridad y Vrolijk ta spera 
cu por cuminsa atende cu nan manera 
debe di ser. 

Minister Lampe a gradici dr. Suzanne Sisley y dr. Pien Metaal 
pa nan aporte den e conferencia di Cannabis Medicinal 



DIARANSON ultimo, Minister di Enseñansa, Cien- 
cia y Desaroyo Sostenibel, dr. Armando (Rudy) Lampe 
a despedi y gradici 2 persona cu tabata clave den e exito 
di e conferencianan cu tabata tras di lomba. 

Dr. Suzanne Sisley, ta un doctor renombra na Merca, 
lcende ta trahando riba e “clinical trials” pa cu e uzo di 
Cannabis Medicinal pa FDA di Merca. 

Den e dianan cu dr. Sisley tabata na Aruba a aprobecha 
su presencia na unda el a comparti su conocimento cu 
diferente persona y instancianan cu ta ocupa cu e tema 
di legalisacion di Cannabis Medicinal aki na Aruba. 

E tambe tabata un di e oradornan durante e prome con- 
ferencia tocante Cannabis Medicinal cu a tuma lugar 
siman pasa diasabra 1 di december. 

Durante su presentacion, dr. Sisley a elabora amplia- 
mente riba e rol cu sciencia ta hunga den e aceptacion 
di e legalisacion di Cannabis Medicinal. E1 a splica un 
poco di su experiencia cu e tabata tin na diferente pais, 
unda cu su conseho tabata cu testimonio di pashentnan 
cu bon resultado, t’e mihor arma cu por uza pa con- 
vence e opinion publico. 


Tambe Minister Lampe a duna despedida di dr. Pien 
Metaal kende a representa e Trans National Institute. 
Su posicion na TNI ta “Senior Project Officer” y ta un 
investigador cientifico. 

Su rol na Aruba tabata principalmente co-organisador 
di e conferencia cu a tuma lugar diabierna 30 di novem- 
ber, unda un cantidad grandi di pais a wordo representa. 
Den e reunion aki su persona a dirigi tambe e reunion 
na unda cu diferente topico a bin na remarca y sigur ta 
topiconan di suma importancia. 

T’e intencion di saca un reportahe completo di e con- 
ferencia cu a wordo dirigi a base di “Chatham House 
Rule”, cu ta un manera pa dirigi un reunion, na unda cu 
declaracionnan lo wordo presenta, pero cu su anonimi- 
dad. Pues no lo divulga, kendenan lo a bisa kico. 

Tin cu remarca cu e dos personanan aki a hunga un rol 
importante den e fin di siman cu a pasa pro legalisacion 
di Cannabis Medicinal. 

Minister Rudy Lampe a gradici nan pa nan aporte y a 
bisa nan cu sigur, nan ta bon bin, pa sigui yuda Aruba 
den e legalisacion di Cannabis Medicinal. 

Bishita di representante di Prokino Zorg Nijmegen: 

Aruba por benificia hopi di e 
sistema di cuido di e instituto aki 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 7 Dec, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.31 

1.33 


1.35 

Zwitserse frank 
(per 100) 

CHF 

179.09 

179.81 


180.61 

Pond sterling 

GBP 

2.20 

2.25 


2.31 

Japanse yen 
(per 10.000) 

JPY 

156.48 

157.91 


159.50 

EURO 
(per 100) 

EUR 

200.75 

202.59 


204.62 

Deense kroon 
(per 100) 

DKK 

26.16 

26.88 


27.68 

Noorse kroon 
(per 100) 

NOK 

19.87 

20.59 


21.39 

Zweedse kroon 
(per 100) 

SEK 

18.73 

19.45 


20.25 



DIAHUEBS 6 december ultimo, Minister 
dr. Armando Rudy Lampe a haya un bishita 
di cortesia di sr. Eric Mol. Señor Mol ta man- 
ager di cuido na Prokino Zorg Nijmegen. 

Señor Mol o duno un 
presentocion omplio di e 
trobounon cu non to hociendo 
y o duno un splicocion omplio 
di e retonon cu non o confronto 
non mes cu n'e. 

Tambe señor Mol a duna un splicacion di 
nan manera di traha y con nan ta trahando 
hunto pa yega n’e mihor solucion p’e mucha, 
cu hopi biaha t’esun perhudica pa abandono 
o maltrato di hende mayor. 

Sr. Eric Mol toboto compoño cu 
sr. Elvis Tromp, kende to moyor di 
un colego di sr. Mol no Hulondo. 

Minister Lampe a remarca cu e reunion taba- 
ta sumamente interesante y sigur Aruba por 
siña hopi riba e sistema di cuido. 

Na final Minister Lampe a gradici sr. Eric 
Mol pa su bishita y el a desea tur clase di 
exito y p’e sigui disfruta di su vakantie aki 
na Aruba. 


Websiter 

www.awemamta.com 


m 


Facebook; 

w ww. facebook. com/a wemain ta 
E-malk 

notici a @ a wemai n ta. com 




Tel: 

583-1400 


Fax: 
583-1444 




#lonline 

Alumnonan di Colegio San 
Augustin Mavo a goza di 
un tremendo Sportdag 

DIABIERNA ultimo Colegio San Augustin MAVO 
tabatin un Sportdag. E Sportdag aki a wordo organiza 
dor di e alumnonan di examenldas. Esaki ta forma parti 
di e tareanan cu nan tin pa loke t’e materia “gym”. 

E alumnonan mester a percura pa diferente parti di e or- 
ganizacion, esta ehercicionan, lugar (community pool), 
cuminda, bebida y entretenimento. 

E ultimo aki tabata e sorpresa di dia, ora cu cantan- 
tenan di e popular banda “Buleria” a bin pa duna un 
tremendo presentacion y a anima tur e alumnonan. 
Colegio San Augustin ta felicita alumnonan di exam- 
enldas p’e organisacion di un tremendo Sportdag y ta 
gradici “Buleria” pa nan aporte. 



MEP na AVP: 

Lider di AVP un biaha mas mentiroso!! 


LIDER di partido AVP, Mike Eman un biaha mas ta 
pasa pa un mentiroso. Laga nos analisa e mentiranan 
di e siman. Awor t’e mentira flagrante cu tur cos ta bay 
bira caro. Segun Mike Eman tur producto ta bay bira 
mas caro. Siendo cu esaki no ta berdad. 

Bo sa kico ta bay bira un poco mas caro? Alcohol y sig- 
aria. Esey so. 

Y ta mas husto p’esnan cu ta consumi alcohol of huma 
sigaria, pa nan paga poco mas na caha di Gobierno. Esey 
ta husto. Y no manera Mike Eman a haci di pone tur 
hende paga. 

Cada biaha cu e pober lider di AVP bolbe purba lanta 
cabes, e ta gaña. Mike Eman no ta siña su les? Poco 
tempo pasa, el a sali na grandi cu graficonan den su man 
cu el’a falsifica di Banco Central. 

Ora hasta Banco Central a sali y denuncia e mentira, 
Mike Eman a bay sconde bek den su penthouse, tur cu 


berguensa cu su farsa a wordo descubri. 

Awor el’a bolbe sali di su penthouse ta grita cu reforma 
fiscal ta un pakete di medida. Otro mentira di Mike 
Eman. 

Pero si 30 mil hende no ta bay paga e belasting mas, 25 
mil hende ta bay paga menos belasting. Con esaki por 
ta medida? 

Mike Eman a goberna Aruba pa 8 aña, y ningun mo- 
mento so el a baha e tarifa di belasting pa nos hende- 
nan, clase trahador ni clase media. 

Unabes mentiroso, semper mentiroso. Unabes falsifica- 
dor, semper falsificador. 

Mike Eman t’e unico politico cu ta retira y ta bolbe cada 
biaha bek, anto djis pa bruha tera. Milce Eman mester 
realisa cu pueblo no kier e, pueblo no ta kere den dje, 
sinta trankil den su penthouse y wak nos pais wordo 
goberna pa un Gobierno drechi cu ta pone e ser humano 
central, segun MEP den un comunicado. 

San Nicolas Taekwondo Center a organisa 
ultimo campeonato di taekwondo p r e aña aki 

SAN Nicolas Taekwondo 
Center a organisa e ultimo 
campeonato di taekwondo 
riba e kalender 2018 den 
Teresita Center na San 
Nicolas. 6 Scol di Taekwon- 
do, miembro di Aruba Tae- 
lcwondo Bond (AR.TBO) a 
participa den e campeonato 
aki: 

Brazil Taekwondo Stichting 
bou encargo di Master Al- 
berto Klaber y coach Jourde 
Klaber; Impact Taekwondo 
Stichting bou encargo di 
Monica Pimentel y coach 
Jose Henriquez; E.T.U. 
Foundation bou encargo di 
Master Ester Coffy y coach 
Shaul Illidge; Tiger Tae- 
kwondo Academy bou en- 
cargo di Teofilo Rodriquez 
y coach Angelo Rodriquez; 
Noord Taekwondo Center 
bou encargo di Grand Mas- 
ter Jose (Chaco) Cornelio 
y Master Yoshmar Wever 
y San Nicolas Taekwondo 
Center bou encargo di Mas- 
ter Eric Barry y coach Sha- 
quille Barry. 

Presidente di ARTBO dr. 
Guaicaipuro Jimenez a 
duna palabra di Bon Bini 
na tur atleta presente. Un 
total di 40 atleta a competi 
den e campeonato nacional 
aki. E parti di referee tabata 
bou encargo di Master Au- 
gie Tromp. 

Un danlci a bay na tur e 
mayornan di e atletanan, 
specialmente n’e mayornan 
di San Nicolas Taekwondo 
Center cu a yuda na evento 
aki. 

Tempo a celebra su 25 aña di fundacion 


TEMPO Aruba, e lider den match candidatonan 
talentoso cu e vacaturanan corecto, ta celebrando 
nan di 25 aña di aniversario y a celebra esaki den 
grandi diasabra ultimo cu un fiesta special na House 
of Mosaic y a honra nan clientenan fiel durante e 
aña 2018. 

Tempo Aruba a cuminsa for di un soño y meta y 
awor a crece y bira un compania reconoci den e 
4 islanan den Caribe: Aruba, Curacao, Bonaire Sc 
Sint Maarten. Tempo Aruba a invita tur su socio y 
clientenan pa un celebracion como un muestra di 
aprecio pa nan confianza y lealtad cu e compania 
durante e aña. 

Durante e anochi, e palabra principal cu a wordo 
menciona tabata “Curashi”. “Exito no ta solamente 
locual bo logra den bida, pero loke abo ta inspira 
den otronan pa haci. 

Exito no t’e final, fracaso no ta final, e t’e curashi 
pa sigi persevera.”, sra. Sigrid Hammelburg (Branch 
Director di Tempo Aruba) a declara. 

Tambe el a tuma e oportunidad di recorda e curashi 
di e fundadora, sra. Gitta de Wit, kende a cuminsa 
e compania Tempo na aña 1993. 

E palabranan di sra. De Wit tabata: “Ora bo wak e 
exito di un negoshi, ta pasobra un hende tabatin e 
curashi di tuma un decision”. 

E abilidad cu Tempo tin di match e candidatonan 
corecto cu e vacaturanan di su clientenan, a yuda e 
compania crece e ultimo 25 añanan. E crecemento 
di e compania lo continua cu hopi determinacion y 
profesionalismo di e team talentoso di Tempo Aru- 
ba den aña 2019. 

Tempo su vision ta pa sigi sostene su posicion y rep- 
utacion den e mercado laboral y di t’e uitzendbu- 
reau mas reconoci na Aruba. 

Tempo Aruba kier a gradici tur su clientela cu a haci 
uso di Tempo su servicionan y ta spera di por sigui 
conta cu nan confianza den e añanan benidero. 

Pa mas informacion di Tempo su servicio y oportun- 
idadnan di trabou, por yama Tempo su oficina na 
(297) 582-7121 of por manda un email na info@ 
tempoaruba.com 

Aruba Bank activo durante di e Hour of Code mundial 

Alumnonan di PiusX Invitadonan Special durante e mainta 

ARUBA Bank a uni na “Hour of Code”, 
asina formando parti di e iniciativa inter- 
nacional aki cu ta atrae mas di 1 miyon di 
mucha rond mundo durante full e siman di 
3-7 di December. Aruba Bank a organisa un 
evento di “Hour of Code” pa un total di 50 
studiante di Pius X Basis School. E mainta 
aki e muchanan tabata contento di e opor- 
tunidad y experiencia cu nan a ricibi di e 
“Hour of Code”, presenta conhuntamente 
cu e boluntarionan di Aruba Bank. 

E evento di “Hour of Code” ta pa introduci 
hobennan na e ciencia di “coding” y “pro- 
gramming”. Un team consistiendo di “De- 
velopers” den e team di IT di Aruba Bank 
a forma parti di e mainta aki. E coleganan 
tambe a haci un “Demo” di un ehempel con 
un “simple coding” por soluciona un prob- 
lema of haci e proceso mas facil of eficiente 
pa un scenario den banco. 

E meta di e iniciativa di Hour of Code ta 
hopi importante pa mundo henter, mirando 
cu tecnologia ta forma un parti primordial 
awendia. Ta importante pa nos den sector 
priva por yuda nos hobennan cu “skills” of 
abilidadnan cu lo yuda nan ta mas innova- 
tivo cu nan por uza den cualkier profesion 
den futuro. 

E programa aki di Hour of Code (available 
riba Hourofcode.com ) ta available y ta diseña pa 
tur hende desde 4 aña di edad, y e ta avail- 
able full aña pues no solamente durante e 
siman of dia di “Hour of Code”. 

Cuminsa siña e muchanan na un edad trem- 
pan, nan ta crea un fundeshi pa ta mas exi- 
toso na unda cu nan bay den e mundo mod- 
erno aki. Aruba Bank ta contento di por a 
organisa e “hour of code” pa yuda e muchan- 
an sigui desaroya nan mes pa mundo cu ta 
birando mas tecnologico. Ta gradici maestro- 
nan di Pius X School pa a acepta e invitacion 
di Aruba Bank. 

CTB ku eksitoso partisipashon na United 
Caribbean Business & Trade Fair 2018 


WILLEMSTAD- 8 di desémber 2018 - Resiente- 
mente Ofisina di Turismo di Kórsou (CTB) a parti- 
sipá na e di sinku edishon di United Caribbean Busi- 
ness ScTrade Fair 2018. E feria empresarial organisá 
dor di United Business (UB) na Surnam e aña aki 
a konta ku aproksimadamente 60 stént i riba 8000 
bishitante. Diferente kompania di Surnam i di eks- 
terior a haña oportunidat pa eksponé nan produkto- 
i servisionan. CTB i partnernan den selctor privá a 
hasi bon uso di e feria pa presentá Kórsou lcomo e 
destinashon ideal pa sea negoshi óf biahe di plaser. 

Durante 3 dia CTB i su partnernan a bende Kórsou 
partikularmente pa biahenan pa grupo den kuadro 
di konferensia, eventonan korporativo i reunionnan. 
E partisipashon na United Caribbean Business & 
Trade Fair 2018 a brinda CTB e oportunidat per- 
fekto pa lansa e kampaña nobo di branding inter- 
nashonal di Kórsou, ‘Sintié pa Bo Mes’, na Surnam 
tambe. Riba e djasabra di e feria a lansa ademas na 
un sitio stratégiko un billboard lcu imágen di e lcam- 
paña nobo. Partnernan, Livingstone Jan Thiel Resort 
i Acoya Curaçao Resort, Villas & Spa tambe a haña 
oportunidat pa presentá tur loke nan tin di ofresé 
lcomo akomodashon. Dos agensia di biahe di Sur- 
nam esta Vem’s Tours i Waldo’s Travel tambe a for- 
ma parti di e stént di Kórsou pa asina presentá nan 
paketenan atraktivo pa biaha pa Kórsou. Tambe a 
hasi uso di un repliká di un Kas di Kunulcu di Kórsou 
lcomo teater pa pasa e pelikula ‘Tula’. E reakshonnan 
tabata masha positivo. 

Pa por duna bida na e slogan ‘Sinti e Ritmo’ lcual ta 
forma parti di e kampaña di branding internashonal 
di Kórsou, CTB a pérkurá pa un ‘kongero’ trese e 
ritmo di Kórsou durante di e feria i di e manera ei 
atraé mas interes pa e stént di Kórsou. CTB ta gradi- 
si partnernan Livingstone Jan Thiel Resort, Acoya 
Curaçao Resort, Villas & Spa, Vem’s Tours i Waldo’s 
Travel pa nan partisipashon komo parti di e tim di 
Kórsou durante di e United Caribbean Business & 
Trade Fair di e aña aki. 

Corsou I 


Pa kombati labamentu di plaka: 

OM i FIU ta aktua kontra di 
inklumplimentu ku deber di registrashon 



WILLEMSTAD - Ministerio Pub- 
lilco (OM) i Financial Intelligence 
Unit Curaçao (FIU, antes MOT) a 
kuminsá den luna di novémber ku 
un proyekto pa promové registras- 
hon na FIU di tur persona i instan- 
sia ku tin e deber pa hasi esaki.. A 
kuminsá lcu un grupo di makelar i 
bendedonan di auto. E proyekto aki 
ta parti di e proyekto lcu a kuminsá 
na 2017 dirigi riba esnan ku no ta 
méldu . Meta di e proyekto ei ta pa 
mehorá e komportashon i investi- 
gashon di ldiente di esnan ku tin e 
deber di méldu. 

Segun e lei kontra labamentu di pla- 
ka tur esnan ku tin e deber di méldu 
mester registra nan mes serlca nan 
propio Supervisor. Dependiendo 
di e sektor esaki por ta FIU su de- 
partamentu di Supervishon, Banlco 
Sentral (CBCS) óf Gaming control 
Board. Banda di e registrashon aki, 
tur esnan ku tin e deber di méldu 
mester registrá tambe na e Depar- 
tamentu di Análisis di FIU, kaminda 
ta risibi notifikashon di transakshon- 
nan no-usual. 

FIU komo Supervisor tin un total di 
nuebe (9) di e binti (20) selctor di 
kompania i profeshon bou di su su- 
pervishon. Ta trata aki di entre otro 
makelar, bendedó di outo, notario i 
lcantor di atministrashon. Kontrali 
na otro instansianan di Supervishon, 
FIU den su funshon di Supervisor 
no konose adelantá esnan ku ta bou 
di su supervishon dor di a dunanan 
un pérmit of dispensashon. Meskos 
ta lconta tambe pa e Departamentu 


di Análisis di FIU. E deber di regis- 
trashon a keda introdusi na fin di 
2015 a base di un lei di manera lcu 
tur Supervisor tin bista riba esnan 
lcu nan mester supervisá. Por wak si 
un organisashon ta kai bou di super- 
vishon di FIU dor di subi e wépsait 
di FIU. 

Sea lcen sea ta e Supervisor, tur es- 
nan ku tin e deber di méldu mester 
registra nan mes na e Departamentu 
di Análisis di FIU. Dor di registras- 
hon, FIU lcomo komo organisashon 
di análisis tin un mihó bista riba e 
komportashon di méldu di e dife- 
rente sektornan. Di e manera aki por 
informá e diferente Supervisornan 
mihó. 

Riba e wépsait di FIU por haña dos 
diferente formulario pa registrá. Si 
persona of instansianan no lcumpli 
ku nan deber di registrashon, esaki 
por kondusi na un persekushon pe- 
nal di OM. No registrashon ta un 
echo kastigabel pa lei. Si no lcumpli 


lcu e lei aki tin un kastigu di prizón 
ku un máksimo di un (1) aña óf un 
but di máksimo NAf 100.000,- óf 
tur dos. Si ta trata di un krimen (in- 
tenshonal) tin un kastigu máksimo 
di kuater (4) aña di prizón i un but 
di máksimo NAf 1.000.000,- óf tur 
dos tambe por ta posibel. 

Tur dunadó di servisio lcu tin e deber 
di méldu ta keda invitá pa kontrolá 
si nan ta registrá serka FIU (Depar- 
tamentu di Análisis) i serka nan pro- 
pio Supervisor. 

Pa mas informashon por tuma kon- 
takto ku FIU na telefón 462-6588 
ekstenshon 12 óf por manda un 
email na: supervision@fiucuracao. 
cw óf analysis@fiucuracao.cw. 

Telcsto di e leinan i ordenasanan rel- 
evante, lista di e organisashonnan 
lcu deber di méldu i formularionan 
di registrashon di tantu e Supervisor 
lcomo e Departamentu di Análisis 
ta disponibel riba e wépsait di FIU, 
www. fiucuracao. cw. 













Corsou 

Edson V ta bai kas fo # i prizon, 
el a hura ku sala di korte lo no mir # é mas 


WILLEMSTAD - Un kaso hopi doloroso ta esun 
di e suidadano Edson V, di lcasi 64 aña di edat lcu a 
hasi su mes kulpabel na persekushon i moléster di un 
dama kolombiano i su frei nobo lcu yama S. Williams. E 
akusado Edson V, kende te ku ayera tabata enkarselá, a 
deldará den sala di korte ayera lcu e tabatin un relashon 
amoroso ku e dama, despues ku su kasá a bira inválido. 

Edson a drenta ku e dama strañero, kende el a trata 
masha bon mes i dun’é tur sorto di lcos, sperando lcu e 
dama lo yud’é den e situashon ferfelu ku el a kai despu- 
es di e desgrasia di su kasá. 

E dama na sierto momento tabata den hospital pa op- 
erashon, pero direpente un kabayero a sali pasa dilanti 
di Edson bai sunchi e muhé. Segun e muhé strañero, ta 
trata aki di su akountent. 

Pero mas despues a resultá ku e hómber aki ta e frei 
nobo di e muhé lcu Edson a lcere lcu e so ta ból kuné. 
Enfin, for djei a start di parti di Edson V un periodo di 
persekushon ku outo i yamadanan telefóniko kasi tur 
dia, kaminda Edson ldaramente tabata menasá ámbos 
i no tabata laga nan na pas. E kaso aki a bin kai den 
man di polis i a detené Edson i prohibié pa sigui ku su 
persekushon. Edson sinembargo a sali den libertat i a 
kontinuá ku su lucha pa konkista di e muhé kueste loke 
lcueste. E kos a bira un drama total di manera ku Edson 
V a bolbe kai den man di outoridatnan i asina ei el a bin 
lcai será for di séptémber ultimo. 

Ayera den sala di korte Edson V a para konta kiko a 



pas’é realmente i wes mr. Gruijters tabata hasié hopi 
pregunta lcu algun biaha el a rechasá e alegashonnan 
tresé padilanti. E duo tambe presente den sala di korte 
ayera a entregá un suma astronómiko di daño i perwisio 
di mas di 25000 florin pa e enorme spantu ku nan a 
pasa aden kousá pa e hazañanan di Edson den nan bida. 
Despues di e petishon di daño i perwisio den sala di 
lcorte, Edson a rekomendá e hómber S. Willems pa e 
buska trabou hasi pa kria e muhé en bes di ke gatiá pla- 
ka for di otro hende. Fiskal señora mr. E. de Groot final 
di kuenta a pidi un kastigu di prizon di 5 luna di kua 2 
kondishonal, deskitando e periodo ku ya Edson a pasa 
den aresto preventivo. Wes mr. Gruijters sinembargo a 
konldui lcu e ta hasi e kastigu un poko mas largu, ounlce 
esei lo no nifiká ku Edson lo regresá prizon atrobe. 

E kastigu a bira 6 luna di prizon di lcua 3 kondishonal 
i un periodo di prueba di 3 aña. Edson a keda prohibi 
di pasa den serkania di e duo S. Willems i su señora 
kolombiano. 



h Noticia 


Sintonisa tur merdia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Corsou, 



Kaso di Louisa, Eddine, Almonte i Josephia tratá proforma 


WILLEMSTAD - E kuarteto Jersino Louisa (25), 
Walid Eddine (20), Willy Almonte (22) i Danilo Jo- 
sephia (22) tabata den sala di korte diabierna pa trata- 
mentu di nan kaso estilo proforma. Vários akusashon 
tabatin kontra nan, esta dia 21 di ougiistus 2018 na 
restorant “De Kibbeling”, kaminda nan, tirando un 
atrako, a bai ku e suma di 300 florin, telefon mobil pre- 
tu, pótmoni lcu pas di banlco, fun miles, ID, e suma di 
100 dóler merikano, mas 150 florin antiano. 

Nan a kore drenta e restorant ku arma di kandela den 
man i menasando, gritando: “Plaka, plaka”. A instrui 
e personanan pa para ketu i no duna ningun klase di 
resistensia, pero a ranlca un tas bai lcuné i pone arma di 
kandela na kabes di un persona, saka plaka for di e lachi 


di e lcaha di plaka i pusha un suidadano. 

Na Steenrijk Minimarket tambe tres di e akusadonan 
ariba menshoná a tira un atralco armá dia 21 di ougustus 

2018. Aki ldaramente a menasá doñonan di e negoshi 
lcu armanan di kandela den man, bulando lcu karanan 
tapá riba tonbank. Anto a logra saka sumanan di plaka 
na rason di 300 of ta 400 florin for di e lcaha di plaka 
bai kuné. 

E akusashon ta enserá ademas poseshon di arma di lcan- 
dela. Tratamentu di e kasonan ariba menshoná ta ward- 
ando riba mas informashon relevante, pero un hecho 
prinsipal ta ku no tabatin espasio pa tratamentu di e 
kaso mas promé, pues mester warda te dia 20 di mart 

2019, na momento ku tratamentu di e kaso riba kon- 
tenido por tuma lugá. 


6 aña kastigu di prizon pa trio ku a tira ku arma riba Otmar Sophia 


WILLEMSTAD - Davidson Vrutaal dil 8 aña di edat, 
Jendelson Fecunda di 23 aña di edat i Sherwin Anita di 
31 aña di edat ayera tabata den sala di korte komo ku 
dia 17 di yuni 2018, nan a sera kabes pérsigui Otmar 
Sophia ku outo. E akusado prinsipal Davidson Vrutaal 
ayera den sala di korte a tuma práktikamente tur kulpa 
riba dje, loke anteriormente e no a hasi, atmitiendo ku 
ta e a tira riba Otmar Sophia i herida esaki den pia i 
brasa. 

Promé tabatin un pleitu entre di Sherwin Anita i Otmar 
Sophia ku a desemboká den un bringamentu. Remarka- 
bel ta ku djis promé ku Sherwin Anita a baha for di e 
vehikulo pa bai bringa ku Otmar Sophia el a saka un 
arma di kandela for di déshbórt pone riba stul di outo. 
Ta ku e arma di kandela ei Davidson Vrutaal a basha 
bala na un distansia hopi djaserka riba Otmar Sophia. 
Di tal forma Davidson Vrutaal, kende pa promé biaha a 
tene un arma di kandela den su man a heridá e viktima. 
Pero ku e tiroteo horibel aki, apart di a heridá Sophia, 
Davidson Vrutaal a kore e riesgo di por a alkansá tambe 
su señora di fam Adelina i e beibi “Chino” lcu tambe 
tabata presente. Wes mr. Gruijters a yama atenshon pa 
un hecho enormemente grave ku sin duda por tabatin 
konsekuensianan fatal. E trio a pérsigui Otmar Sophia 
ku outo, kore su tras den e bario Santa Maria, sigui pa 
de Savaan pa te na Kaya Zim kulminá den e bringamen- 


tu i tiroteo lcu a resultá den heridamentu di e viktima. 
A grita Otmar Sophia menas’é ku lo yena su kurpa ku 
chumbu. 

Den sala di lcorte abogado di Jendelson Fecunda, señora 
mr. Moenir Alam a trese padilanti ku su ldiente kier a 
unikamente interveni pa para e pelea. En realidat kada 
abogado tabatin un otro vershon pa e defensa di nan 
ldiente. Abogado señora mr. M. Becher a insisti ku mes- 
ter tene lcuenta ku e sirkunstansia di su ldiente, Da- 
vidson Vrutaal, un hóben kasi inosente, pero fásil pa 
manipulá dor di esnan mas grandi kuné. No ta Vrutaal 
ta doño di e arma di kandela, ta e otronan a duna Da- 
vidson Vrutaal e arma di kandela pa e tira. Abogado mr. 
V Awadhpersad tambe a sali fuertemente padilanti pa 
su ldiente Sherwin Anita, mustrando lcu no ta e a uza e 
arma di kandela. 

E viktima Otmar Sophia, representá pa abogado mr. Lie 
a entregá un petishon pa daño i perwisio na e suma 
di Nafl. 35.625,- Fiskal señora mr. Hato-Willems a de- 
mandá un kastigu di prizon di 8 aña pa kada unu di e 
akusadonan. Pero final di kuenta wes mr. Gruijters no 
a honra e petishon pa daño i perwisio, mustrando ku e 
petishon di daño i perwisio falta supstansia. E kastigu a 
bira finalmente 6 aña di prizon pa kada un di e alcusa- 
donan, esta pa Davidson Vrutaal, Jendelson Fecunda i 
Sherwin Anita. 

Pa keda sin raportá na Belasting: 

Kontratista a haña but di kasi 3,5 mion florin 


WILLEMSTAD. Belasting por tarda pero no ta lu- 
bidá i na mundu ta dos lcos só ta inevitabel: morto i 
paga belasting. 

Esei doño di un kompania kontratista na Sint Maarten 
a sinti na karni propio ora ku Belasting a presentá na su 
porta ku sitashonnan di mas ku 10 aña atras kaminda e 
empresa a faya di raportá tur luna kiko nan mester paga 
na prima sosial i Loonbelasting. 

Ela faya pasobra ela kere ku lei di pago di prima di pri- 
ma sosial i Loonbelasting no ta lconta pe pasobra su em- 
presa su sede ta keda ne parti franses di Sint Maarten 
pero e tabata traha ne parti ulandes. 

Komo kontratista grandi, e sumanan ku e mester a paga 
tabata formidabel i komo ku e hecho tabata violashon 
di lei penal, Korte a dilcta un but di 3,5 mion florin pe 
kontratista paga. 

Den promé instansha wes a kima un but di 4,5 mion 
florin pero den apelashon e tres wesnan a pasa man na 
kurason i a perdoná e kontratista mei mion florin di but. 
Siman pasá korte di Hustisia Komun a tuma desison 
riba e kaso ku ya no tabata fiskal mas sino penal. 

Penal, pasobra intenshonalmente e kontratista no a 
yena i entrega e formularionan di Loonbelasting i Pri- 
ma Sosial riba un periodo di 5 aña di 2006 te ku 2010 
perhudikando kaha di gobiernu pa NAf 253.558,80 na 
prima ku e mester a paga. 

Korte di Hustisia a konsiderá ku un but ta e kastigu mas 
adekuado den e kaso alci apesar lcu na momento ku nan 
a dikta e kastigu ya a pasa komo 12 aña ku e kontratista 
a kometé e fayo. 

Kurioso den e kaso aki ta e hecho ku e empresa kontratis- 
ta no ta aktivo mas sino ‘na soño’ sin entrada i propie- 
dat. 

Prome biaha ku Korte di Hustisia a atendé kue kaso ta- 
bata dia 3 desémber di 2014 i e apelashon na 2016 na 
Sint Maarten i Kórsou. 


E tempu ei ainda mr. van der Schans tabata Prokurador 
General interino - ela kaba di bandoná Kórsou awor ku 
e kaso Schotte ta tras di lomba i ta bisá lcu ta pa e kaso 
aki a stashoné na Kórsou. 

Otro kuriosidat ta ku Korte di Hustisia Komun a kon- 
dená e kontratista riba otro punto lcu e promé tribunal i 
a anulá e kastigu di promé instansha. 

Konkretamente Ministerio Publiko a alcusá e konktratis- 
ta ku for di 1 yanuari 2006 te ku 9 oktober 2010 no a 
lcumpli lcu su deber di raportá entada riba lcual e mester 
a paga belasting. 

E no a raportá ku e mester a retené i paga Loonbelast- 
ing, prima soshal. 

Korte no a ekskusé pasobra ela laga otro hende yena e 
formularionan i esalci a yena nan robes of no a yena nan 
mes. 

Por sierto ku e kontratista ta un politiko na Sint Maarten 
lcu resientemente a lceda kondená na kastigu di prison 
kondishonal pa un otro kasi di chanchuyo ku tereno di 
gobiernu ku ela bende lcu un kompania privá. 

Argumento dje abogado dje kompania lcu Ministerio 
Publiko no ta kompetente pa atendé e kaso, Korte a 
rechasá. 

Otro argumento ku korte a rechasá ta ku e funshonario 
di belasting lo a informá e kontratista ku lo resolvé e 
lcaso di un maneera fiskal (belasting) i no penal. 

Bérdat ta ku e funshonario di belasting a priminti e 
kontratista ku nan ta regla e asuntu via di belasting i no 
via korte penal. 

I finalmente abgado dje kontratista a referi na un an- 
unsio di minister di finansa ku gobiernu ta pordoná tur 
debe di belasting ku tabata vigente te ku 2013. 

E debe dje kontratista a kuminsa forma na 2006, no 
promé. 

Por lo tantu e kontratista no ta skapa di paga 3.5 mion 
florin di but pasobra e no ni raporta na belasting. 

Despwes di sigi kurso di ekonomia: 

Partisipantenan di Barber i Montaña 
awor por habri nan propio negoshi 



“Ekonomia ta den nos Mes Man” ta un proyekto lcu a 
inisiá den ministerio di desaroyo ekonómilco, sektor em- 
presarial i sektor di desaroyo ekonómiko i inovashon, 
pa stimulá e (mikro)empresario den bario. E grupo di 
enfolce ta personanan lcu ta lcana ku idea di habri un 
negoshi 6f ku ya ta hasiendo un ke otro negoshi di un 
forma informal kaba. E meta di e proyekto alci ta pa 
kapasitá empresarionan pa nan registrá, formalisá i de- 
saroyá nan negoshi propio. Di e manera aki tambe lo 
kombati pobresa, baha desempleo (bou di hóbennan) i 
duna impulso na nos ekonomia. 

Den lcuadro di Programa di Urgensia, pa mehorá lcali- 
dat di bida den bario, ya a implementá e proyekto aki 
den barionan di Otrobanda i Buena Vista i kursistanan 
diariamente ta hinka den praktiká loke ku nan a siña 
durante e lésnan. 

Palabranan di felisitashon ta bai na tur e kursistanan i 
éksito ku e plannan pa formalisá boso negoshi. 


WILLEMSTAD - Despues di alrededor 3 luna ku 
un total di 30 partisipante a sigui diferente kursonan, 
djabiérné ultimo nan a risibl nan sertifikado di parti- 
sipashon na e proyekto “Ekonomia ta den nos mes 
man”. Esaki ta un proyekto di ministerio di desaroyo 
ekonómiko (MEO) den kolaborashon ku ministerio di 
desaroyo sosial, labor i bienestar (SOAW) den kuadro 
di Programa di Urgensia. Promé Minister, sr. Eugene 
Rhuggenaath, minister di MEO, sr. Steven Martina, i 
minister di SOAW, sr. Hensley Koeiman, a entregá e 
sertifikado na e partisipantenan. 

E partisipantenan tabata di barionan di Barber i Mon- 
taña i tur partisipante lcu a kuminsá ku e proyekto a fi- 
nalisá esaki ku éksito. Durante e 10 seshonnan, e parti- 
sipantenan a siña diferente tópiko, entre otro impuesto, 
atministrashon, aspektonan huridiko i merkadeo. Esaki 
ta den lcuadro di empoderá e habitante di bario pa for- 
malisá su ideanan di tin su propio negoshi. 













AWEMainta 


I Corsou 


Dialuna, 10 December 2018 


Minister aktual kier a dun'é retiro pero: 

Éks minister a haña su funshon bék komo hefe di Ministerio 


WILLEMSTAD- Korte di kasonan di amtenar na 
Sint Maarten a dikta un veredikto fundamental den e 
lcaso di un éks minister lcende despues ku ela baha komo 
mandatario a bai traha bék pero e minister dje ministe- 
rio di Vivienda i Medio Ambiente no lcier a lag’é traha. 
Dia 27 di mart dje aña’ki gobiérnu di Sint Maarten a 
disidi lcu nan no ta postulá e élcs minister komo hefe di 
sekshon di Pérmit siendo ku for di 1 aprel 2011 gobiér- 
nu a nombr’é lcomo hefe di servisio di sekshon di Pér- 
mit. 

Kuater aña despues dia 27 di november 2015 ela bira 
minister pero no a traha un dekreto kaminda ta pon’é 
riba non-aktif. 

Dia 20 di desémber e personahe a baha komo minister 
pero gobiérnu no a traha un dekreto pa e retorná komo 
hefe di e sekshon di Pérmit ne ministerio. 

Dia promé di aprel 2017 Sekretario General di VROMI 
(e ministerio) a manda bisa e éks minister ku e mester 
presentá na trabou. 

Nan a laga chék su kredensialnan i tur kos tabata A- 
Okay. 

Problemanan a kuminsa ora ku e minister ku tabata na 
poder aña pasá a manda reldamé e élcs minister lcu e ta 
komportando malu komo amtenar i no ta sigi instruk- 
shon di e minister. 

I si kualke minister pidié pa hasi algu, e hasi kaso si lo 


tuma medida disiplinario lcontra dje. 

MINISTER TAINSATISFECHO 

Na yuni aña pasá e minister a manda bisa su Sekre- 
tario General lcu e ta sumamente malkontentu lcu kom- 
portashon i prestashon dje éks minister 
i pa bah’é inmediatamente komo hefe i pa nombr’é 
komo hefe interino. 

E minister ku a degradá e éks minister por a hasi esaki 
pasobra foi ora e hefe di Pérmit a bira minister, e no ta 
amtenar mas. 

Un minister no por ta minister i amtenar pareu. 
Ademas no tin garantia lcu ora un amtenar bira minister 
i e puesto bira vakante, no tin garantia ku e por retorná. 
Di otro banda dia e personahe a baha lcomo minister i a 
bai su ofisina bék, ela traha komo hefe i ku durante su 
ousensia no a nombra hefe interino. 

Den e kaso aki gobiernu a pérdé e kaso pasobra hu- 
ristanan di gobiérnu a aplilcá Areglo di Estado robes ora 
ta trata di funshonnan ku no ta kompatibel. 

Na fabor dje minister ta konta ku a lag’é pasa screening 
di seguridat i Sekretario General a manda yam’é pa bin 
traha. 

Por lo tantu komo ku huristanan di gobiérnu a traha 
balchi dje kaso wes a kondená gobiérnu pa paga tur gas- 
tu dje éks minister inldusive e gastunan di su abogado. 


Awor si gobiérnu 
ta tuma terenonan 
di erfpacht bék 

WI LLE MSTAD -Gobiérnu ta bai ehekutá e atver- 
tensia ku ela lansa na komienso dje aña aki, ku lo tuma 
bélc e tereno erfpacht for di hendenan lcu algun aña pasá 
a haña un tereno serka gobiérnu, pero no ta hasi nada 
lcune. Mayoria dje hendenan aki no ta pagando tam- 
poko pa e tereno. Mientrastantu e terenonan bashi ta 
forma un peliger pa e barionan konserni, dor ku mata ta 


krese i ta forma un mondi chiki. Esaki ta un kondishon 
faborabel pa hende skonde i agredi e habitanenan. 
Segun minister di WRP, Zita Jesus Leito, tin hopi hen- 
de ku ta warda riba tereno, mientras ku tin otronan tin 
un tereno ku añanan anterior nan a haña, pero lcu te 
ainda no a konstrui nada. Tin un lista di algun mil per- 
sona ku ta warda riba un tereno. Den varios dje kasonan 
aki ta trata di hendenan ku tin e medio pa konstrui nan 
kas óf nan por haña hipoteek. 

MELDU 

Esnan lcu tin un tereno erfpacht para bashi, segun e 
minister por spera un partisipashon ofisial di gobiérnu, 
lcu e splikashon ku den kaso nan no reakshona den un 
periodo stipulá dor di gobiérnu, pa kuminsa konstrui, 
nan lo pérde e tereno. 

Aujora 

The LORD is my shepherd; I shall not want, 

He maketh me to lie down in green pastures: he 
leadeth me beside the still waters, 

He restoreth my soul: he leadeth me in the paths of 
righteousness for his name's sake, 

Psalm 23 

With deepest regret we wish to inform you that 



REGINA DOREEN 
SUE CHAN 

*11-11-1928 -13-12-2018 

went to walk in the presence of the Lord, In deepest 
faith in life and in death. 

Husband: t Stanislaus Sue 

Children: Sandra Sue & Onno Werver 

Sonia & Gino Raghunath-Sue 

Beloved grandchildKayla Raghunath 

Brothers & sisters 

Nephews & nieces: 
tCharles Chan & family 
tGeorge Chan 
tLucille Chan 
Erma Buettner Chan 

tKethurah Gordijk Chan & t Sylvion Gordijk 
Nigel & Cheryl Gordijk 
tKenneth & t Dorothy Chan 
Dale Chan 

Kirk Chan & Dawn Tomlinson 

Dominique Deveraux 

Yvonne Kumar Chan & Edward Kumar 

Michael & Miranda Kumar 

Ashford & Carmelita Chan 

Paul Chan 

Care giver: 

Lina Benavides 

All friends, neighbors and acquaintances, 

We would like to invite everyone who knew her to 
attend her funeral on Tuesday, 11 December 2018 
from 2pm to 4pm at Royal Funeral Home, 

There will also be an opportunity to extend condo- 
lences on Monday, 10 December 2018 at Royal 
Funeral Home at 7pm to 9pm, 

We beg pardon if we might have forgotten anyone in 
our grief, 

We apologize that we will not be receiving condolences 
at home after the funeral, 


Aufora 

Señor ta mi Wardador, mi n’ tin falta di nada; den 
cunucu di yerba berde E ta pone mi sosega, E ta hiba 
mi na awa tranquil, pa mi bolbe haña forsa, 
Salmo: 1,2,3 

Cu inmenso tristesa den nos curason pero agradecido 
pa tur loke nos a comparti cune, nos ta anuncia 
fayecimento di nos Mama, Wela Y Bisawela Stima, 



Sra. Theresita 
Lampe Scharbaay 

Mihor conoci como: Tante Trees, Shon Ita 
*3 februari 1934 -december 2018 

Na nomber di su: 

Casa: Segundo ‘Dun’ Scharbaay 

Yuinan: 

Anthony Scharbaay y famia 

Gwendolyn (Gwendy) Zambrano Scharbaay y Ruben 

Zambrano 

Errol Scharbaay 

Manera yiu: Marlen Tromp y famia 
Nieto(a): 

Angelene Willems Scharbaay y Bryan Willems 
Rossy Scharbaay y Rosaelina Scharbaay Maduro 
Cindy Zambrano y Ernesto Burke 
Mendy Zambrano 
Bisanieto(a): 

Alyanne y Xiara Willems 
Rashid y Rishan Scharbaay 
Mia-Elle Burke 
Nalaney Zambrano 

Rumannan: 

Vda, Estrelita Ruiz Lampe y tNelson Ruiz y famia 
tMeinhart Lampe y tFilomena Lampe Croes y famia 
Carmen Luidens Lampe y Ricardo Luidens y famia 
+Simon Lampe y yuinan 
Violeta Lacle Lampe y Fichi Lacle y famia 

Manera ruman: 

Aide Nadal Fondeur y Laito Nadal y famia 
Gloria Franken 

Sergeant, Marcial Pascual Ras 

Sway cuñanan: 

tFrancisco Marquez y famia 

Aura Reina y famia 

tFrancisca Leyba Scharbaay y famia 

Henaro Scharbaay y Seferina Scharbaay Hill y famia 

Vda. Luly Odor Scharbaay y famia 

Tina Kelly Scharbaay y Santiago Kelly y famia 

Jon Scharbaay y Olga Scharbaay Camacho y famia 

Irie Petronia Scharbaay y Ronny Petronia y famia 

Primo y primanan, sobrino y sobrinanan, comer y compernan, 

ihanan, 

bisiñanan, amistadesnan, conocirnan y demas famia na Aruba 
y den exterior. 

Ta invita pa acto di entiero cual lo tuma lugar na Aurora Funeral 
Home diaranson 12 di december 2018 di 9’or pa 11 ’or di 
mainta, Despues lo sali pa Santana Catolico na Playa. 
Condolencia lo tuma lugar na Aurora Funeral Home diamars 
11 di december 2018 di 7’or pa 9’or di anochi. 

Si en caso den nos tristesa nos por a lubida algun persona of 
famia, nos ta pidi nos disculpa. 


Aifta 

Gradicimento y Invitacion 

Pa medio di esaki famia Croeze kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 



Maria Filomena 
Rozenberg-Croeze 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda 
carchi, krans, whatsapp, email y a hasi yamada nan 
telefonico. 

Un danki special ta bay na Dr. Mungra, Cas marizul y 
su ayudantenan. Tambe na Aurora Funeral Home pa cu 
su bon servicio y atencion. 

Boso muestra di atenshon tabata un gran 
Consuelo pa nos. 


Aufora 

Gradicimento 


Pa medio di esaki famia kier a gradici tur esnan cu di un 
manera of otro a mustra nan cariño, atencion y nan 
sosten durante fayecimento, despedida di nos defunto 
stima: 



A.Daniel Richardson 

“ Danny “ 

Danki na tur su famia, amistad y conocirnan cu a duna 
nan apoyo y sosten durante momentonan dificil, danki 
pa tur mensahe y yamadanan ricibi, 

Un danki tambe na personal di Aurora Funeral Home 
pa nan excelente trabow. 

Danki for di profundo di nos curason, 

Grupo Corector 
di Papiamento 
a bin hunto pa 
recorda 16 aña di 
nan graduacion 
como Corector di 
Papiamento 



^iatefuxi *%o**te & &te*tutáony 



“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 



Almina Roselyn 
Elizabeth Sayers 

Better known as “Rosey” 

*25-08-1930 - |03-12-2018 

Na nomberdi su: 

Yiunan: Michael & familia na Grenada 
Nathaniel & familia na Canada 
Desmond & familia na Aruba 
Andrea & familia na Aruba 
Christopher & familia naGrenada 
Anastacia & familia naAruba 
Francis & familia na Aruba 

Rumannan na Grenada 
Nieto & bisnietonan mucho pa menciona 
Primo y primanan, bisiñana y conocirnan 
Demas famia : Sayers, Noel, Wilson, Leonard, 
Goedhoop, Arrindell, Pantophlet. 

Ta invita pa acto di entiero cual lo tuma lugar na Misa 
Fatima di Dakota diamars 11 di December 2018 di 2’or 
pa 4’or di atardi. Despues lo sali pa Santana Centraal 
Sabana Basora. 

Condolencia lo tuma lugar na Aurora Funeral Home 
dialuna 10 di December 2018 di 7’or pa 9’or di anochi. 
Disculpa nos si den nos tristesa nos por a lubida algun 
famia of conocir. 



DIASABRA ultimo Grupo Corector di Papiamento (GCP) a bin hunto na 
Hyatt Hotel pa disfruta di un dushi desayuno y recorda e hecho cu 16 aña 
pasa, esta dia 6 di december 2002, nan a gradua como Corector di Papia- 
mento. E 32 Corectornan aki tabata e prome y unico grupo, te awor, cu 
a obtene e diploma aki na nivel di Enseñansa Profesional Superior. Nan 
tin na nan encargo pa revisa y traduci tur documento oficial den idioma 
Papiamento, cu ta coresponde na nan trabou den e diferente departamen- 
tonan gubernamental. 

Durante e encuentro a recorda e hecho cu a proclama aña 2018 como Aña 
di Papiamento y alabes, cu dia prome di november ultimo Parlamento 
unanimamente a aproba Ley di Ortografia di Papiamento. 

E Ley aki ta forma e base solido pa fortifica e trabou di e grupo di Corec- 
tor.Durante e mainta ameno, GCP a honra e presencia di nan docentenan 
di Papiamento, sr. Ramon Todd Dandare y sr. Pedro Velazquez y nan in- 
vitado special, drs. Joyce Pereira. Drs. Pereira, como e prome doctorado 
di Papiamento, a haci entrega di un ehemplar di su tesina na Grupo di 
Corector. Como muestra di nan aprecio p’e gran logro aki, GCP a entrega 
un bunita obsekio na drs. Pereira. Tambe GCP a dedica algun palabra pa 
reconoce y recorda nan otro docente di Papiamento, sr. Mario Dijkhoff, 
di feliz memoria. Finalmente, GCP a haci un peticion special n’e tres 
docentenan di Papiamento presente, pa den un futuro cercano organisa 
un curso di refrescamento, p’asina e Corectornan por keda na altura di e 
ultimo desaroyonan pa loke ta trata e Ley di Ortografia di Papiamento. 

E docentenan tabata completamente di acuerdo cu e necesidad aki y a 
duna nan palabra cu nan lo bay delibera riba e asunto aki, pa mas pronto 
cu ta posibel, bin cu un curso specificamente p’e Corectornan, basa riba 
nan nivel di estudio. 

Concierto di Pasco 

Na caminda pa celebra 70 aña di 
Parokia Santa Filomena 


PAROKIA Santa Filomena di 
Paradera ta invita pueblo di Aruba 
na un concierto di Pasco. Nos misa 
Santa Filomena ta na caminda pa 
celebra 70 aña di existencia como 
Parokia. Pa inicia e celebracion aki 
a organisa un concierto di Pasco cu 
diferente coro y cu artistanan local y 
internacional. 

E contribucion pa cu e concierto 
aki ta bay p’e construccion di e Cas 
Parokial Santa Filomena. 

Pastoor Toti na nomber di parokia 


ta invita henter pueblo pa asisti n’e 
concierto, cual lo tuma lugar na Misa 
Santa Filomena awe dialuna 10 di 
december pa 7:00 pm. 

Tin carchi na benta y ta cuminsa 
registra for di 6’or di anochi. bar y 
cushina lo ta bon surti. 

Di antemano Parokia di Paradera ta 
gradici tur colaborador y artistanan 
pa nan generoso contribucion y pa 
tur esnan cu a contribui pa realisa e 
concierto aki. 



Fundacion Ban Educa y Prepara 

Derecho humano, 
trato igual y zero discriminacion 



Fundacion 

Ban Educa y Prepara 


E aña aki cu ta nos di dos aña cu 
e fundación Ban Educa y Prepara a 
pone como e lema: 

“Ningun persona mag di ta sin 


derecho” 

Di 9 di december, ta diadomingo 
awor, nan lo uni pa celebra Dia di 
Derecho Humano conhunto cu un 
concientisacion y informacion riba 
e tema tan importante manera di 
derecho humano. 

Nan ta start sali 5 pm for di Santa 
Teresita Center San Nicolas unda cu 
Massive Brassband lo compania nos 
den e celebracion aki unda cu pueblo 
por cana, baila, bulay gosa riba su dia 
y nos lo haci esalci den e ruta cu ta e 
caminda di promenade San Nicolas 
yegando te n’e rotonde sigi te ora cu 


nos yega na YMCA San Nicolas. 

Na YMCA San Nicolas 6 pm e even- 
to aki ta continua unda cu nos ta bay 
tin diferente orador pa papia riba e 
topico di Derecho Humano. 

Fundacion Respetami lo papia riba 
derecho di mucha, sra Sandra Brown 
lo papia riba derecho di hende muher, 
fundacion hende hombre lo papia 
riba derecho di hende homber, 
Michele Brooks lo papia riba derecho 
di trahador. Nos tin un bon pro- 
grama hinca den otro y lo tin benta 
di snacks y non alcoholic drinlcs. 

Sr Giovcmni Arendsz, 
Presidente di APBA 
ta relata na nos con 
2018 a bay y kico 
tin pa 2019 




Konink]ij'ke Minne 


Met verslagenheid hebben wij kennis 
genomen van het plotselinge overlijden 
van onze zeer gewaardeerde collega 

Gurschwin Genaro Hous 

... heeft9jaaronzecollega mogen zijn en heeft 
daarbij verschillende functies bekleed. 

Wij kennen Gurschwin als een zeer betrokken en 
enthousiaste monteur, die met plezier, op zijn 
Curaçao, gediend heeft. 

Wij wensen de familie Hous, Gurschwin zijn gezin en 
alle nabestaanden veel sterkte met dit verlies. 

Commandant der 
Zeemacht in het 
Caribisch Gebied 


Willemstad, Curacao 


Dos detencion en 
conexion cu kiebro 



WILLEMSTAD - Diadomingo 9 di decémber 
2018 alrededor di 03.57’or di madrugá, Central 
di Polis a dirigi vários unidad pa centro comercial 
Zuikertuintje, en conexion cu un kiebro. Despues 
cu informacion a drenta cu e sistema di alarma 
di un joyeria di e centro comercial a activá, algun 
unidad a acudi n’e sitio, ya cu tabatin indicacion 
cu tabatin personanan den e negoshi encuestion. 

Na yegada di e unidadnan a bin topa e hómber 
sospechoso S.T. di 23 aña di edad nace na Córsou 
kende a caba di bula for di dak di e centro comer- 
cial y lcende a keda detené mesora. 

Continuando cu e investigacion, nan a bin topa 
un rato despues den un otro pacus, e hómber so- 
spechoso M.A.C. di 32 aña di edad nace na Cór- 
sou, scondé patras di algun caha. 

E tambe a keda detené n’e sitio. Riba dak di e edi- 
ficio, Polis a bin topa cu un tas, cargá cu prenda, 
cu e sospechosonan a pone cla pa bay cu nan. Es- 
akinan a lceda confiscá. 

A presentá e dos sospechosonan dilanti di un Fis- 
cal auxiliar, kende a ordená nan encarcelamento. 

E unico corant GRATIS 

Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 





Subi riba nos website 


www.awemainta.com 



AWEMainta completamente 

DIGITAL 


















